open-index/open-wikipedia-markdown huggingface dataset:
ငွေတစ်ပဲနှင့် ငါးကြင်းခေါင်း ကိုင်

**ငွေတစ်ပဲနှင့် ငါးကြင်းခေါင်း ကိုင်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ငွေတစ်ပဲလောက် ရှိကာမျှနှင့် တန်ဖိုးကြီးသော ငါးကြင်းခေါင်းကို ဝယ်ရန် ကြံသူကဲ့သို့ မဖြစ်စလောက် အခြေအနေနှင့် အကြီးအကျယ်ကိုမှ မှန်းသည်။ 

## မူလရင်းမြစ်
*"**ငွေ လေးရွေးနဲ့ ငါးကြင်းခေါင်း ကိုင်**ဆိုသလို သည်မြို့သူ အဖူးအနုကလေးနဲ့ မင်းလို အရူးတောသားနဲ့တော့ ..." [၁၂၇၉] သူရိယ၊ ၁၊ ၇။ ၃၁။
*"ကိုယ်စွမ်းကိုယ်စမရှိသူ **ငွေတစ်ပဲနှင့် ငါးကြင်းခေါင်း ကိုင်**လို၍ကား မဖြစ်နိုင်ပေ။ ငါးကြင်းခေါင်းတန်ဖိုးနှင့် ညီမျှသော ငွေကို ရှာဖွေရမည်သာ ဖြစ်ပေသည်။" [၁၃၃၆] ဘဝတိုက်ပွဲ။ ၆၅။

## ဆိုလိုရင်းတူညီသောအခြားစကားပုံ
**ငွေတစ်ပဲနှင့် ပုလဲကုံးကိုဆိုင်* ဟူ၍လည်း အသုံးရှိသည်။ 

## ကျမ်းကိုး
ငှက်တစ်ကောင် မြားတစ်စင်း

**ငှက်တစ်ကောင် မြားတစ်စင်း** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ငှက်တိုင်းလိုလိုပင် ငှက်ခတ်သမားတို့၏ အန္တရာယ်ကြောင့် တစ်နေ့မဟုတ်တစ်နေ့ မြားတစ်စင်းစင်း သင့်နိုင်သကဲ့သို့ လူတိုင်း ကိုယ်စီပင် တစ်နေ့မဟုတ်တစ်နေ့ ပြဿနာတစ်မျိုးမျိုးနှင့် ကြုံရမြဲဖြစ်သည်။

## မူလရင်းမြစ်
*"ရောက်လာပြန်တော့ **ငှက်တစ်ကောင် မြားတစ်စင်း**ဆိုသလို သူ့မှာလည်း သူ့တာဝန်သူ ဆိုတဲ့ ကိုယ်ပိုင် သင်္ခါရမျိုးတွေ ပေါ်လာပြန်ပါရော..." [၁၂၆၉] ဒေရီ၊ ဒု။ ၇၇။

## ကျမ်းကိုး
ငှက်ပျောပင်စိုက် မိလိုက်ဘပါ

**ငှက်ပျောပင်စိုက် မိလိုက်ဘပါ** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ငှက်ပျောပင် စိုက်လျှင် စိုက်သည့်မျိုးအတိုင်း အပင်ပေါက်သကဲ့သို့ သားသမီးတို့၏ စရိုက်သည်လည်း မိဘမျိုးရိုး၏ စရိုက်အတိုင်း ဖြစ်လာသည်။
အခြားဆိုလိုရင်းတစ်ခုမှာ ငှက်ပျောခြံ စိုက်ပျိုးလုပ်ကိုင်သူ၏ သားသမီးသည် ငှက်ပျောခြံ လုပ်ငန်းကိုပင် ဆက်လက် လုပ်ကိုင်သကဲ့သို့ မိဘ၏ အသက်မွေးမှုလုပ်ငန်းသည် သားသမီးများသို့ မျိုးရိုးစဉ်ဆက် ဆင်းသက်လိုက်လာသည်။

## မူလရင်းမြစ်
*"**ငှက်ပျောပင်စိုက်၊ မိလိုက်ဘပါ**၊ ဝေါဟာခေါ်ရိုး၊ မော်ကွန်းထိုးခဲ့၊ အမျိုးလိုက်တတ်၊ များ၏မှတ်လော့၊" [၁၂၆၆] မဃ * ၂၂၃
*"**ငှက်ပျောပင်စိုက် မိလိုက်ဘပါ** ဟူဘိသကဲ့သို့ လုပ်ရိုးလုပ်စဉ်ဖြစ်သော စပါးအလုပ်၊ ပဲအလုပ်စသည်တို့ကိုသာလျှင် လုပ်ကိုင်ကြလျက်..." [၁၂၈၁] သူရိယ၊ ၁၊ ၈။ ၆။

## ကျမ်းကိုး
ထိုင်းနိုင်ငံ ဗဟိုဘဏ်

**ထိုင်းနိုင်ငံဘဏ်** (အင်္ဂလိပ်: Bank of Thailand, ထိုင်း: ธนาคารแห่งประเทศไทย, ရောမ: Thanakhan Heng Prathet Thai) သည် ထိုင်းနိုင်ငံ၏ ဗဟိုဘဏ် ဖြစ်သည်။ ထိုင်းဘာသာစကားတွင် ဘဏ်ကို 'ธนาคาร (Thanakhan)' ဟု ခေါ်သည်။ ထိုစကားလုံးသည် ပါဠိဘာသာမှ ဓန (dhana – ဥစ္စာပစ္စည်း) နှင့် အဂါရ (agāra – အိမ်) တို့ပေါင်းစပ်၍ ဖြစ်လာခြင်းဖြစ်ပြီး 'ဓနဂါရ' (ဥစ္စာအိမ်) ဟု အဓိပ္ပါယ်ရသည်။

## သမိုင်း​ကြောင်း 
ထိုင်းနိုင်ငံဘဏ်သည် ထိုင်းအမျိုးသားဘဏ်လုပ်ငန်းဆိုင်ရာဗျူရို တစ်ခုအဖြစ် စတင်တည်ထောင်ခဲ့သည်။ ၁၉၄၂ ဧပြီလ ၂၈ နေ့တွင် ပြဋ္ဌာန်းထားသော ထိုင်းနိုင်ငံဘဏ်အက်ဥပဒေအရ ထိုင်းနိုင်ငံဘဏ်သည် ဗဟိုဘဏ်နှင့် သက်ဆိုင်သော လုပ်ငန်းတာဝန်ဆောင်တာများ အားလုံးကို ဆောင်ရွက်နိုင်ရန် အာဏာပေးလိုက်သည်။​ ၁၉၄၂ ဒီဇင်ဘာလ ၁၀ ရက်နေ့တွင် တရာဝင်း လုပ်ငန်းလည်ပတ်မှု စတင်ခဲ့သည်။ 

### ဥက္ကဋ္ဌများ 
## တာဝန်နှင့်ဝတ္တရားများ 
နိုင်ငံ၏​ငွေ​ကြေး​ရေးရာများတည်ငြိမ်မှုရှိရန်အတွက်တာဝန်ရှိသည်။

## ဆက်စပ်ကြည့်ရန် 
* ထိုင်းဘတ်ငွေ
* Ministry of Finance (Thailand)
* Economy of Thailand
* Bank of Thailand Museum

## ကိုးကား 
## ပြင်ပလင့်ခ် 
* Official website
အယ်လ်ဒါးဘရား သန္တာကျွန်းခွေ

**အယ်လ်ဒါးဘရား** သည် ကမ္ဘာပေါ်တွင် ဒုတိယမြောက် အကြီးဆုံး သန္တာကျွန်းခွေ ဖြစ်သည်။ ၎င်းသည် ဆေးရှဲနိုင်ငံ အပြင်ဘက်ဆုံး ကျွန်းများ၏ အစိတ်အပိုင်း ဖြစ်သော အိန္ဒိယ သမုဒ္ဒရာအတွင်းရှိ  အယ်လ်ဒါးဘရား ကျွန်းစုတွင် တည်ရှိပြီး မာဟဲကျွန်းပေါ်ရှိ မြို့တော်ဖြစ်သော ဝိတိုရိယမြို့၏ အနောက်တောင်ဘက် ၇၀၀ မိုင် (၁,၁၂၀ ကီလိုမီတာ) အကွာတွင် တည်ရှိသည်။

## ကိုးကား
ဘာ့ခ်ရှိုင်းယား ဟတ်သဝေး

**ဘာ့ခ်ရှိုင်းယား ဟတ်သဝေး** သည် အမေရိကန်ပြည်ထောင်စုရှိ နိုင်ငံတကာအခြေစိုက် လုပ်ငန်းစုံ ဦးပိုင်ကုမ္ပဏီ တစ်ခုဖြစ်ပြီး နီဘရားစကားပြည်နယ်၊ အိုမားဟားမြို့တွင် ရုံးချုပ်တည်ရှိသည်။ ထိုကုမ္ပဏီသည် ဂေကို၊ ဒိုင်ရီကွင်း၊ ဘီအင်န်အက်စ်အက်ဖ် ရထားလုပ်ငန်း၊ လူဘရီဇို၊ ဖရုအော့ဖ်သည် လွန်း ၊ ဟဲလ်ဇဘတ် စိန်လုပ်ငန်း၊ လောင်းအင်န်ဖော်စတာ၊ ဖလိုက် ဆေ့ဖတီး အင်တာနေရှင်နယ်၊ ပန်းပါးရှက်ဖ် နှင့် နက်ဂျက် ကုမ္ပဏီတို့ကို ပိုင်ဆိုင်ပြီး ပိုင်းလော့ ဖလိုင်းယင်း ဂျေ ကုမ္ပဏီ၏ ၃၈.၆%  ၊  ခရက်ဖ်ဟိန်းဇ် ကုမ္ပဏီ၏ ၂၆.၇% တို့ကို ပိုင်ဆိုင်ပြီး အမေရိကန် အိတ်စပရက်စ် တွင် ၁၇.၆% ၊ ဝဲလ်ဖာဂိုတွင် ၉.၉%၊ ကိုကာကိုလာကုမ္ပဏီတွင် ၉.၄% ၊ အမေရိကားဘဏ် တွင် ၆.၈% နှင့် အက်ပဲ တွင် ၅% မျှသော အနည်းငယ်ရှယ်ယာများကို ပိုင်ဆိုင်ထားသည်။ ၂၀၁၆ ခုနှစ်မှ စ၍ ကုမ္ပဏီသည် အမေရိကန်ရှိ အဓိက လေကြောင်းလိုင်းများ၏ ရှယ်ယာများကို ဝယ်ယူခဲ့ပြီး ယခုအခါတွင် ယူနိုက်တက် လေကြောင်းလိုင်း နှင့် ဒယ်လ်တာ လေကြောင်းလိုင်း တို့တွင် အများဆုံး ရှယ်ယာပိုင်ဆိုင်သူ အဖြစ်လည်းကောင်း ဆောက်ဝက်စ် လေကြောင်းလိုင်း၊ အမေရိကန် လေကြောင်းလိုင်းတို့တွင် ထိပ်ဆုံး ရှယ်ယာပိုင်ဆိုင်သူ ၃ ဦး စာရင်းဝင် အဖြစ်လည်းကောင်း ရှိနေသည်။ 

## ကိုးကား
ဘရူနိုင်းနိုင်ငံ ငွေကြေးရန်ပုံငွေအာဏာပိုင်အဖွဲ့

**ဘရူနိုင်းနိုင်ငံ ငွေကြေးရန်ပုံငွေအာဏာပိုင်အဖွဲ့** () သည် ဘရူနိုင်းနိုင်ငံ၏ ဗဟိုဘဏ်ဖြစ်သည်။ ၂၀၁၁ ခုနှစ် ဇန်နဝါရီလ ၁ ရက်နေ့တွင် စတင်တည်ထောင်ခဲ့သည်။

## သမိုင်းကြောင်း 
၁၉၆၇ ခုနှစ် ဇွန်လ ၁၂ ရက်နေ့တွင် ဘရူနိုင်းငွေကြေးဘုတ်အဖွဲ့ကို တည်ထောင်ခဲ့ပြီး ဘရူနိုင်းဒေါ်လာကို နိုင်ငံတော်ငွေကြေးအဖြစ် စတင်သုံးစွဲခဲ့သည်။

၂၀၀၄ ခုနှစ် ဖေဖော်ဝါရီ ၁ ရက်နေ့တွင် ဘရူနိုင်းငွေကြေးနှင့် ငွေကြေးရန်ပုံငွေအဖွဲ့ကို ပြောင်းလဲဖွဲ့စည်းကာ ၂၀၁၁ တွင် ဘရူနိုင်း ငွေကြေးရန်ပုံငွေအာဏာပိုင်အဖွဲ့အဖြစ် ဖွဲ့စည်းခဲ့သည်။

## ကိုးကား
## ပြင်ပလင့်ခ် 
* **Official site:** Autoriti Monetari Brunei Darussalam
စာဥဒေါင်းအုပ်၊ ဒေါင်းဥစာအုပ်

**စာဥဒေါင်းအုပ်၊ ဒေါင်းဥစာအုပ်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
စာကလေးဥကို ဒေါင်းက လုံခြုံစွာအုပ်နိုင်သည်။ ဒေါင်းဥကို စာကလေးက လုံခြုံစွာ မအုပ်နိုင်။ ထို့အတူ စီမံအုပ်ချုပ်ရာ၌ စီမံရသည့်တာဝန်နှင့် စီမံသူ၏အရည်အချင်း လျော်ကန်မှုရှိမှ အောင်မြင်မှုရရှိနိုင်သည်။

## မူလရင်းမြစ်
*"**စာငယ်ဥ**ကို **ဥဒေါင်းအုပ်**သော် ကွဲရာ၏။ **ဥဒေါင်းဥ**ကို **စာငယ်အုပ်**သော် ရင်ကွဲရာ၏ ဟူသကဲ့သို့ ဆိုကုန်၏။ မင်းကြီးမင်းခေါင်လည်း ငါ့ကျွန်ကား ဥဒေါင်းစင်စစ်တမုံ့ဟု ဆိုတော်မူ၏။" [၁၁၄၃] ဏိပုံ။ ၁၂၀။
*"ကေတုလတိုင်းနှင့်တကွ ငါးဆယ့်ငါးပြည်ထောင်သော မြို့စာစော်ဘွားတို့ကို အုပ်ချုပ်၍ စီရင်ရာ **စာသငယ်ကို ဒေါင်းအုပ်** သကဲ့သို့ အလွန်တရာ သာယာငြိမ်ဝပ်ပါကြောင်း။" [၁၂၁၅-ခန့်] ဝံသ၊ဒု။ ၃၉၂။

## ကျမ်းကိုး
စားရကံကြုံလို့ မုတ်ဆိတ်ပျားစွဲ

**စားရကံကြုံလို့ မုတ်ဆိတ်ပျားစွဲ** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ပျားရည်၊ ပျားသလက်စားရရန် အခွင့်ကြုံသဖြင့် မိမိ၏ခံတွင်းဝအနီး မုတ်ဆိတ်၌ ပျားလာ၍ စွဲဘိသကဲ့သို့ ကံကောင်းကြုံသဖြင့် မိမလက်တွင်းသို့ အခွင့်အလမ်းကောင်းကြီးတစ်ခု တိုက်တိုက်ဆိုင်ဆိုင် ရောက်လာသည်။

## မူလရင်းမြစ်
*"**စားရကံကြုံလို့ မုတ်ဆိတ်ပျားစွဲ**ဆိုသလို အချက်ကောင်းကြီးနှင့် ကျွန်ုပ်တို့ တွေ့နေကြပြီ။" [၁၂၈၁] ရွှေပြည်၊ ဒု။ ၁၃၆။
*"ပစ္စည်းပေါတဲ့ ရတနာသိုက်ကို အားမစိုက်ဘဲ တိုးနေမိတာပဲ၊ **စားရကံကြုံလို့ မုတ်ဆိတ်ပျားစွဲ**နေပါကလား။" [၁၂၉၀] သန်းသန်း၊ ပ။ ၁၃၀။

## ကျမ်းကိုး
အရှေ့တီမောနိုင်ငံ ဗဟိုဘဏ်

**အရှေ့တီမောနိုင်ငံ ဗဟိုဘဏ်**()သည် ဒီလီမြို့​တော်ရှိ ဗဟိုဘဏ်ဖြစ်သည်။

၂၀၁၁ခုနှစ် စက်တင်ဘာလ ၁၃ရက်​နေ့တွင် အ​ရှေ့တီ​မောနိုင်ငံဘဏ်လုပ်ငန်းအာဏာပိုင်အဖွဲ့ကိုအစားထိုးဖွဲ့စည်းခဲ့ခြင်းဖြစ်သည်။

## ပြင်ပလင့်ခ် 
* Homepage

ကဏ္ဍ:တီမောလက်စ်တေနိုင်ငံ
အိုက်စလန် အမျိုးသား ဘောလုံးအသင်း

, at the Laugardalsvöllur in Reykjavík, Iceland]]
**အိုက်စလန် အမျိုးသား ဘောလုံးအသင်း**()သည် နိုင်ငံတကာဘောလုံးဘောလုံးပြိုင်ပွဲများတွင် အိုက်စလန်နိုင်ငံကိုယ်စားပြု ယှဉ်ပြိုင်သော ဘောလုံးအသင်းဖြစ်သည်။ အိုက်စလန်နိုင်ငံ ဘောလုံးအဖွဲ့ချုပ်(Football Association of Iceland)၏ အုပ်ချုပ်မှုအောက်တွင် တည်ရှိသည်။ 

## ကိုးကား
ဆာဘရက်သာမြို့

**ဆာဘရက်သာ** ၊ **ဆာဘရက်တာ** သို့မဟုတ် **ဆီဘူရာတာ** သည် လစ်ဗျားနိုင်ငံရှိ ဇာဝီယာခရိုင်  တွင် တည်ရှိပြီး ရောမ ထရိုပိုလီ ရှေးဟောင်းမြို့ ၃မြို့၏ အနောက်ဘက် အကျဆုံး မြို့ ဖြစ်သည်။ ၂၀၀၁ ခုနှစ်မှ ၂၀၀၇ ခုနှစ် အထိ ၎င်းသည် ယခင် ဆာဘရက်သာ ဝါ ဆော်မန် ခရိုင်၏ မြို့တော် ဖြစ်ခဲ့သည်။ ၎င်းသည် မြေထဲပင်လယ်ကမ်းရိုးတန်းပေါ်တွင် တည်ရှိပြီး ယနေ့ခေတ် ထရီပိုလီမြို့၏ အနောက်ဘက် ၄၃မိုင် (၇၀ ကီလိုမီတာ) အကွာတွင် တည်ရှိသည်။  ၎င်းသည် ယနေ့တိုင်တည်ရှိသော ရှေးဟောင်းသုတေသန နယ်မြေ တစ်ခု ဖြစ်ပြီး ၁၉၈၂ ခုနှစ်တွင် ယူနက်စကိုမှ ကမ္ဘာ့အမွေအနှစ်နေရာ စာရင်းတွင် ထည့်သွင်းခဲ့သည်။ 

## ကိုးကား
ငှက်မသိတော့ ဆက်ရက် ချိုးထင်

**ငှက်မသိတော့ ဆက်ရက် ချိုးထင်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ငှက်ကို ခွဲခြား၍ မသိပါက ချိုးငှက်ကိုပင် ဆက်ရက်ဟု ထင်တတ်သကဲ့သို့ လူကို ကောင်းဆိုး မခွဲခြားတတ်သူသည် လူကောင်းကိုပင် လူဆိုးဟု ထင်တတ်သည်။

## မူလရင်းမြစ်
*"အချက်မသိတော့ သားမက်သူခိုးထင်၊ **ငှက်မသိတော့ ဆက်ရက်ချိုးထင်** ဆိုတာလို အဟောအပြောကလေး ကောင်းရုံနဲ့ ပေါင်းခြုံပြီး ချီးမွမ်းလိုက်ကြတဲ့ အသံတွေဟာ ညံနေတာပေါ့။" [၁၂၉၆] မဥ္စရီ၊ ဒု။ ၁၇၆။

## အခြားအသုံးအနှုန်း
*ငှက်မသိက ဆက်ရက်ချိုးထင်၊ အချက်မသိက သမက်ကို သူခိုးထင် ဟူ၍ မြန်မာဆိုရိုးစကားလည်းရှိသည်။ 

## ကျမ်းကိုး
စူးနေရာစူး၊ ဆောက်နေရာဆောက်

**စူးနေရာစူး၊ ဆောက်နေရာဆောက်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
စူးကို  စူးနှင့် သင့်လျော်ရာတွင်သာ သုံးရသည်၊ ဆောက်ကို ဆောက်နှင့် သင့်လျော်ရာတွင်သာ သုံးရသည်။ ထိုနည်းတူ မည်သည့်ပစ္စည်း၊ မည်သည့်ပုဂ္ဂိုလ်ကိုမဆို နေရာဌာနအလိုက် စွမ်းအားအလိုက် သုံးရသည်။
အခြားဆိုလိုရင်းတစ်ခုမှာ လက်သမားလုပ်ငန်းတွင် စူးနှင့်ဆောက်သည် အရာဌာနအားလျော်စွာ အသုံးဝင်သကဲ့သို့ လောကတွင် မည်သည့်ပစ္စည်း၊ မည်သည့်ပုဂ္ဂိုလ်မဆို အရာဌာနအလိုက် အသုံးဝင်သည်ချည်း ဖြစ်သည်။
 
## မူလရင်းမြစ်
*"**စူးရာစူးလျောက်၊ ဆောက်ရာဆောက်**တည့်၊ ချင့်ထောက်ပညာ၊ သင့်လျော်စွာအောင်၊ အရာလျောက်ပတ်၊ ခြားစေတတ်လော့၊" [၁၂၆၆] မဃ * ၃၁၈။
*"**စူးနေရာစူး၊ ဆောက်နေရာဆောက်** ဆိုတဲ့စကားလို စူးတို့ ဆောက်တို့ဟာ ပုဆိန်၊ ဓားမ လောက် အရာမရောက်ဘူး ဆိုရသော်လည်း သူ့နေရာနှင့်သူတော့ သူများနှင့်မတူအောင် အသုံးကျတာ။" [၁၂၉၆] မဉ္စရီ၊ ဒု။ ၁၁၃။

## ကျမ်းကိုး
လော့ဒ်ဟိုးကျွန်း

**လော့ဒ်ဟိုးကျွန်း** သည် ဩစတြေးလျနိုင်ငံနှင့် နယူးဇီလန်နိုင်ငံကြားရှိ တက်စမန်ပင်လယ်တွင် ရှိနေသော လခြမ်းပုံစံ ခပ်ဆင်ဆင် မီးတောင်အကြွင်းအကျန် ကျွန်းဖြစ်သည်။ ကုန်းမကြီးရှိ ပေါ့တ် မက်ကာရီ၏ အရှေ့ဘက် ၃၇၀မိုင် (၆၀၀ ကီလိုမီတာ) အကွာတွင်လည်းကောင်း နော်ဖော့ကျွန်း၏ အနောက်တောင်ဘက် ၅၆၀မိုင် (၉၀၀ ကီလိုမီတာ) ခန့်အကွာတွင် လည်းကောင်း တည်ရှိသည်။ ထိုကျွန်းသည် ၆.၂မိုင် (၁၀ ကီလိုမီတာ) မျှ ရှည်လျားပြီး ၀.၁၉မိုင် မှ ၁.၂၄မိုင် (၀.၃ ကီလိုမီတာ မှ ၂ ကီလိုမီတာ) အကြား ရှည်လျားကာ ဧရိယာ စတုရန်းမိုင်ပေါင်း ၅.၆၂ စတုရန်းမိုင် (၁၄.၅၅ စတုရန်းကီလိုမီတာ) မျှ ကျယ်ဝန်းသော်လည်း ၁.၅၄ စတုရန်းမိုင် (၃.၉၈ စတုရန်းကီလိုမီတာ) ခန့်သာလျှင် ကျွန်း၏ မြေနိမ့်ပိုင်း ဖွံ့ဖြိုးသော ဒေသဖြစ်သည်။  အနောက်ဘက် ကမ်းရိုးတန်း တလျှောက်တွင် သဲထူထပ်ပြီး တဝက်တပျက် ပိတ်နေသော သန္တာကျောက်တန်း ရေကတ်သေး တစ်ခု ရှိသည်။ လူဦးရေ အများစုမှာ မြောက်ဘက်တွင် နေထိုင်ကြပြီး တောင်ဘက်တွင် တောအုပ်ထူထပ်သော တောင်ကုန်းများရှိကာ အမြင့်ဆုံးနေရာမှာ ဂိုဝါတောင်ဖြစ်ပြီး ၂၈၇၁ ပေ (၈၇၅ မီတာ) မျှ မြင့်သည်။  လော့ဒ်ဟိုးကျွန်းစု တွင် 

## ကိုးကား
ဟေးလ်ဒက်စ်ဟိုင်း ကသီဒရယ် ဘုရားရှိခိုးကျောင်း

**ဟေးလ်ဒက်စ်ဟိုင်း ကက်သီဒရယ်ဘုရားကျောင်း** အား တရားဝင်အမည်အားဖြင့် **ကက်သီဒရယ် အော့ဖ်သည် အဆမ်းရှင်း အော့ဖ် မေရီ** ဟုခေါ်ပြီး ဂျာမနီနိုင်ငံ ဟေးလ်ဒက်စ်ဟိုင်းမြို့ လယ်ခေါင်တွင် တည်ရှိသော အလယ်ခေတ် ရိုမန်ကက်သလစ် ဘုရားကျောင်း တစ်ခု ဖြစ်သည်။ ၁၉၈၅ ခုနှစ်မှစ၍ ယူနက်စကို၏ ကမ္ဘာ့အမွေအနှစ်နေရာ စာရင်းအတွင် အနီးအနားရှိ စိန့်မိုက်ကယ် ဘုရားကျောင်းနှင့် အတူ စာရင်းဝင်ခဲ့သည်။

ထိုကက်သီဒရယ်ဘုရားကျောင်းအား ၁၀၁၀ နှင့် ၁၀၂၀ ခုနှစ်ကြားတွင် ရိုမန်နက်စ် စတိုင်လ်ဖြင့် တည်ဆောက်ခဲ့သည်။ ထိုဘုရားကျောင်းအား အရှေ့ဘက်ပိုင်း စက်ဝိုင်းခြမ်းပုံ ၂ ခု ညီတူမျှတူ ပုံစံဖြင့် တည်ဆောက်ထားပြီး ၎င်းမှာ အော့တိုးနီးယန်း ရိုမန်နက်စ် ဗိသုကာပညာ၏ သွင်ပြင်လက္ခဏာ တစ်ခု ဖြစ်သည်။ ထိုကက်သီဒရယ်၏ အဖိုးတန်ပစ္စည်းများတွင် ဘစ်ရှော့ ဘန်းဝပ်၏ ခေတ်မှ အနုပညာလက်ရာများ နှင့် ကြေးသွန်းလက်ရာများ၊ ဘန်းဝပ်ပုံစံတံခါး နှင့် ဘန်းဝပ်ပုံစံတိုင်လုံးများ ပါဝင်သည့်အပြင် ထင်ရှားသည့် ရိုမန်နက်စ် ဘီးပုံသဏ္ဍန် မီးပန်းဆိုင်း များ ဖြစ်သော ဟယ်ဇီလိုမီးပန်းဆိုင်း နှင့် အဇီလင်း မီးပန်းဆိုင်းတို့ ပါဝင်သည်။

၁၁ရာစု၊ ၁၂ ရာစု နှင့် ၁၄ ရာစုတို့တွင် ပြန်လည်ပြင်ဆင်မွမ်းမံခြင်း နှင့် ထပ်မံတိုးချဲ့ခြင်းများ ပြုလုပ်ခဲ့သော်လည်း ကက်သီဒရယ် ဘုရားကျောင်းသည် ၁၉၄၅ ခုနှစ် မတ်လ ၂၂ ရက်တွင် ဒုတိယကမ္ဘာစစ် အတွင်း လေကြောင်းတိုက်ခိုက်မှုကြောင့် လုံးဝပျက်စီးခဲ့ရပြီး ၁၉၅၀ မှ ၁၉၆၀ အထိ ပြန်လည် တည်ဆောက်ခဲ့သည်။ ကက်သီဒရယ် ဘုရားကျောင်း တစ်ခုလုံးအား အားလုံး ပြင်ဆင်မွမ်းမံခြင်းကို ၂၀၁၀ ခုနှစ်တွင် စတင်ခဲ့ပြီး နည်းပညာအရ လည်းကောင်း ရှေးမူမပျက် ထိန်းသိမ်းရန် လည်းကောင်း ဆောင်ရွက်ခဲ့သည်။ ကက်သီဒရယ် ဘုရားကျောင်း၏ အချို့သော အဖိုးတန်ပစ္စည်းများမှာ ဝေးလံသော နေရာများတွင် ရောက်ရှိနေကြပြီး နယူးယောက် မက်ထရိုပိုလစ်တန် အနုပညာပြတိုက်တွင် ခင်းကျင်းပြသထားသည်များလည်း ရှိသည်။ ကက်သီဒရယ်ဘုရားကျောင်းအား ၂၀၁၄ ခုနှစ် ဩဂုတ်လ ၁၅ ရက်တွင် ပြန်လည်ဖွင့်လှစ်ခဲ့သည်။

## ကိုးကား
စိုသောလက် မခြောက်စေနှင့်

**စိုသောလက် မခြောက်စေနှင့်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ခံယူသူ၏လက်သို့ ရေသွန်းလောင်း၍ ပေးကမ်းလှူဒါန်းသော အစဉ်အလာ ရှေးက ရှိခဲ့၏။ အလှူရှင်၏ ကျေးဇူးတရားကို မမေ့ခြင်းသည် အလှူခံအဖို့ မိမိ၏ စွတ်သော လက်ကို မခြောက်စေခြင်းတည်း။ ထို့အတူ တစ်စုံတစ်ရာ ကျေးဇူးပြုဖူးသူအား မည်သည့်အခါမျှ ကျေးဇူးမမေ့အပ်ပေ။
အခြားဆိုလိုရင်းတစ်ခုမှာ အလှူရေစက် လက်နှင့်မကွာ ပေးကမ်းလှူဒါန်းခြင်းဖြင့် တစ်ပါးသူ၏လက်ကို စိုစွတ်စေခဲ့ပြီးမှ ဆက်လက်ပေးကမ်းခြင်း မပြုပါက ထိုသူ၏လက်ကို ခြောက်သွေ့စေသည် မည်၏။ ထို့ကြောင့် အလှူရေစက်နှင့် စွတ်စိုသော လက်ကို မခြောက်စေရသကဲ့သို့ မေတ္တာနှင့် စွတ်စိုသော ရင်းနှီးခင်မင်မှုကို မပျက်ပြားစေအပ်။
 
## မူလရင်းမြစ်
*"အလ္လဉ္စပါဏိံ ပရိဝဇ္ဇယ ဟူသည်ကား **စိုစွတ်သော လက်ကို ခြောက်သွေ့ပူလောင်အောင်**မပြုခြင်းတည်း။" [၁၁၄၅] ဝိဇာတ်။ ၆၇။
*"**စိုပြီးသော လက်**ကို **မခြောက်စေနှင့်** ဆိုတာလို ယခုတွေ့ဆုံချစ်ခင်ကြတဲ့ မေတ္တာဓာတ်ကို ခြောက်ကပ်၍ မသွားရအောင်..." [၁၂၇၈] တင်မြ၊ ဒု။ ၁၀၉။

## အခြားအသုံးနှုန်း
**စွတ်သော လက်ကို မလောင်စေနှင့်* ဟူ၍လည်း အသုံးရှိသည်။

## ကျမ်းကိုး
စိန့်မိုက်ကယ် ဘုရားကျောင်း ၊ ဟေးလ်ဒက်စ်ဟိုင်း

**စိန့်မိုက်ကယ် ဘုရားကျောင်း** သည် အစောပိုင်း ရိုမန်နက်စ် ဗိသုကာလက်ရာ ဘုရားကျောင်းတစ်ခုဖြစ်ပြီး ဂျာမနီနိုင်ငံ ဟေးလ်ဒက်စ်ဟိုင်းမြို့တွင် တည်ရှိသည်။ ထိုဘုရားကျောင်းသည် ယူနက်စကို၏ ကမ္ဘာ့အမွေအနှစ်နေရာ စာရင်းတွင် ၁၉၈၅ ခုနှစ်မှ စတင်ပါဝင်ခဲ့သည်။ ယခုအခါ လူသာရန် ဂိုဏ်းခွဲ၏ ဘုရားကျောင်းတစ်ခု အဖြစ်တည်ရှိသည်။ 

## ကိုးကား
အွမ်ဇက်ဘ်ဒေသ

**အွမ်ဇက်ဘ်** သို့မဟုတ် **အမ်ဇက်ဘ်** ဒေသ သည် အယ်လ်ဂျီးရီးယားနိုင်ငံ ဂါဒိုင်းယားပြည်နယ် အတွင်း ဆဟာရ သဲကန္တာရ မြောက်ပိုင်းတွင် တည်ရှိသော သဘာဝဒေသ တစ်ခု ဖြစ်သည်။ အယ်လဂျီးယားမြို့ ၏ တောင်ဘက် ၃၇၀မိုင် (၆၀၀ ကီလိုမီတာ) အကွာတွင် တည်ရှိပြီး စုစုပေါင်း နေထိုင်သူ ၃၆၀,၀၀၀ ဦး ခန့် (၂၀၀၅ ခန့်မှန်းချက်အရ) ရှိသည်။

## ဘူမိဗေဒ
အွမ်ဇက်ဘ်ဒေသသည် ထုံးကျောက် ကုန်းမြေမြင့် ဖြစ်ပြီး ဝပ်ဒ်အွမ်ဇက်ဘ် တောင်ကြား၏ အလယ်တွင် တည်ရှိသည်။

## ကိုးကား
နံ့သာပု

**နံ့သာပု** သည် ငှက်ပျောသီး အမျိုးမျိုးအနက်မှ အမျိုးအစားတစ်ခု ဖြစ်သည်။
စိုးမြင့်ကြော်

**စိုးမြင့်ကြော် **ဆိုသည်မှာ တက္ကသိုလ်များတွင် ရောင်းချလေ့ရှိသည့် ထမင်းကြော်တစ်မျိုး ဖြစ်သည်။ ရန်ကုန်တက္ကသိုလ်ကျောင်းသား ကိုစိုးမြင့်က မိမိစားလိုသည့်အတိုင်း ကြော်လှော်ထားသဖြင့် စိုးမြင့်ကြော်ဟု ခေါ်ကြသည်။ ၁၉၉၀ ခုနှစ်ဝန်းကျင်ထုတ် တက္ကသိုလ်ဇာတ်အိမ်တည် မြန်မာဝတ္ထုများတွင် ပင်တိုင်ပါဝင်သည့် ဇာတ်ဝင်ပစ္စည်းတစ်ခု ဖြစ်ခဲ့သည်။

## နောက်ခံသမိုင်း 
စိန့်ဂျွန်းကျောင်း (ယခု အထက(၁)၊ လမ်းမတော်) မုန့်ဈေးတန်းရှိ အပျိုကြီးထမင်းကြော်ဆိုင်၌ ဆီသတ်ထားသည့် ကြက်သွန်ဖြူ၊ ပဲငံပြာရည်၊ ကြာညို့၊ အချိုမှုန့်တို့နှင့် မီးမျှင်းမျှင်းသုံး၍ လှိမ့်ထားသည့် ထမင်းဖြူအား အနေတော်လှီး၍ ကြော်ထားသည့် ဝက်သားပြုတ်နှင့် တွဲစားရသည်ကို ကိုစိုးမြင့် နှစ်သက်ခဲ့သည်။ 

## စိုးမြင့်ကြော်ဟူ၍ ဖြစ်လာပုံ 
ဒေသကောလိပ် နှစ်နှစ်တက်အပြီးတွင် တတိယနှစ် ဘူမိဗေဒတက်ရန် ၁၉၈၁ ခုနှစ်၌ ရန်ကုန်တက္ကသိုလ်သို့ ရောက်လာသည်။ သိပ္ပံကန်တင်းရှိ ကိုဖိုးထောင်၏ *မိသားစု* စားသောက်ဆိုင်တွင် သူငယ်ချင်းတစ်သိုက်နှင့် နေ့လယ်စာလေ့ ရှိသည်။ ထိုစဉ် စိန့်ဂျွန်းကျောင်းသားဘဝက စားခဲ့သည့် ထမင်းကြော်အား စားလို၍ ကိုစိုးမြင့်ကိုယ်တိုင် ဝင်ရောက်ကြော်လှော်ရာမှ စိုးမြင့်ကြော်ဖြစ်လာသည်။ 

## ကြော်လှော်ပုံ 
ဆီ၊ ကော်ရည်တို့အား သင့်သလိုထည့်သည်။ အသီးအရွက် နှစ်မျိုးသုံးမျိုးအား (ပန်းဂေါ်ဖီ၊ ပဲသီး၊ မုန့်လာဥနီ တို့အား အသုံးများ) ကြက်သွန်ဖြူ၊ ပဲငံပြာရည်၊ ကြာညို့တို့ထည့်ကာ ထမင်းဖြူနှင့် တစ်ပါတည်း ထည့်ကြော်သည်။ အသားကိုလည်း စဉ်းမထည့်ဘဲ အပြားလိုက်လှီးထည့်သည်။ ကြက်ဥကိုမူ ထည့်လိုက ထည့်နိုင်သည်။ 

ပန်းကန်ထဲ ထည့်ရာ၌ ထိုခေတ်က လူသုံးနည်းသည့် ပန်းကန်လုံးထဲ သိပ်ထည့်ကာ မှောက်ချသည့်ပုံစံကို သုံးသည်။

## ကိုးကား
ပိုလန် အမျိုးသား ဘောလုံးအသင်း

**ပိုလန် အမျိုးသား ဘောလုံးအသင်း**()သည် ပိုလန်နိုင်ငံကိုယ်စားပြု ဘောလုံးအသင်းတစ်သင်းဖြစ်ပြီး ပိုလန်နိုင်ငံ ဘောလုံးအဖွဲ့ချုပ်(Polish Football Association)၏ ထိန်းချုပ်ကွပ်ကဲမှုအောက်တွင် ရှိသည်။

## ကိုးကား
စိုင်ကော်လို့ ချုံပေါ်ရောက်

**စိုင်ကော်လို့ ချုံပေါ်ရောက်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
စိုင်သတ္တဝါ၏ ပင့်ကော်ဝှေ့ခတ်ခြင်းခံရသော်လည်း အန္တရာယ်မဖြစ်ရုံမျှမက ဘေးလွတ်ရာ ချုံပေါ်သို့ပင် ရောက်သွားသူကဲ့သို့ ပျက်စီးကြောင်းနှင့် ကြုံရသော်လည်း နိမ့်ပါးခြင်းမရှိရုံမျှမက ပို၍ပင် အခြေအနေ ကောင်းမွန်သွားသည်။

## မူလရင်းမြစ်
*"**စိုင်ကော်လို့  ချုံပေါ်ရောက်**သလို ယခုအခါ အခြေအနေနှင့်စာလျှင် မြေကြီးနှင့် ကောင်းကင်ပမာ ကွာချင်တိုင်းကွာလျက်..." [၁၂၉၅] ဒဂုန်၊ ၁၊ ၅၀။ ၈၄။

## ကျမ်းကိုး
စီးတဲ့ရေ ဆည်တဲ့ကန်သင်း

**စီးတဲ့ရေ ဆည်တဲ့ကန်သင်း** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
စီးဝင်လာသော ရေကို လယ်ကွင်းထဲ၌ တည်နေအောင် ကန်သင်းဆည်၍ ပိတ်ထားရသကဲ့သို့ အိမ်ထောင်တစ်ခုတွင် လင်ယောကျ်ား ရှာဖွေ၍ရသော စီးပွားဥစ္စာကို မလေမလွင့်ရအောင် အိမ်ရှင်မဖြစ်သူက ထိန်းသိမ်းရသည်။
 
## မူလရင်းမြစ်
*"**စီးတဲ့ရေ ဆည်တဲ့ကန်သင်း**ဆိုသော စကားကဲ့သို့ အိမ်ထောင်ဦးစီး ယောကျ်ားများ ရှာဖွေရရှိသော ငွေကြေးကို ဇယားချ၍ စေ့ငအောင်သုံးစွဲရသည်။" [၁၃၁၉] စာဗိမာန်၊ ၆၊ ၇။ ၈၅။

## ကျမ်းကိုး
စစ်မရောက်မီ မြားကုန်

**စစ်မရောက်မီ မြားကုန်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
စစ်မရောက်ခင်ကပင် အစိုးရိမ်ကြီးကာ ကြိုတင်စမ်းသပ်ရင်း မြားကုန်နှင့်သကဲ့သို့ လုပ်ရမည့် အလုပ်တစ်ခုကို မလုပ်မီကပင် အစိုးရိမ်ကြီးကာ အခက်အခဲများကို တွေးတောရင်း အားကုန်နှင့်သည်။
 
## မူလရင်းမြစ်
*"လောင်းချာဧကန်၊ မြတ်ဆုပန်ကို၊ ကြံလိုစိတ်တွင်၊ ဆင်ခြင်သလောက်၊ **စစ်မရောက်ခင်**က၊ လမ်းထောက်တန့်စား၊ **ကုန်လေသည့် မြား**ငယ်သို့၊ စကားကြိုဆို၊ မာယာတော်ပိုလှတယ်။ [၁၂၁၅-ခန့်] ဝံသ၊ ပ။ ၁၉၁။
*"**စစ်မရောက်မီ မြားကုန်**သောသူကဲ့သို့ အမှုမဖြစ်ခင်က ကြိုတင်၍ ငိုချင်သော ..." [၁၂၇၉] စံသိုက်၊ ပ။ ၁၂၆။

## ကျမ်းကိုး
စားရမှာလည်း သဲနှင့်ရှပ်ရှပ်၊ ပစ်ရမှာလည်း အဆီနှင့်ဝင်းဝင်း

**စားရမှာလည်း သဲနှင့်ရှပ်ရှပ်၊ ပစ်ရမှာလည်း အဆီနှင့်ဝင်းဝင်း** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
သဲအလူးလူးဖြစ်နေသော အသားတုံးကို စွန့်ပစ်ရန်လည်းအခက်၊ စားသုံးရန်လည်းအခက် ဖြစ်နေသကဲ့သို့ အပြစ်အနာအဆာရှိသော နှစ်သက်မက်မောဖွယ် အရာတစ်ခုကို ငြင်းပယ်ရန်လည်းအခက်၊ လက်ခံရန်လည်းအခက် ဖြစ်နေသည်။

## မူလရင်းမြစ်
*"**စားရမည်ကား သဲနှင့်ရှပ်ရှပ်၊ ပစ်ရမည်ကား အဆီနှင့်ဝင်းဝင်း** ဆိုသလို သောကတွေက ပိုမို၍ ... ကြိတ်ခဲ၍သာ ညှိုးငယ်စွာ နေရလေ၏။" [၁၂၈၄] ဒဂုန်၊ ၄၊ ၃၈။ ၇၉။

## ဆိုလိုရင်းတူညီသောအခြားစကားပုံ
*ပစ်ရမှာလည်း အဆီနှင့်ရဲရဲ၊ စားရမှာလည်း သဲနှင့်ရှပ်ရှပ် နှင့် အတူတူဖြစ်သည်။ 

## ကျမ်းကိုး
အကြမ်းဖက်မှုများ ခံရသူများအတွက် အမှတ်တရအထိမ်းအမှတ်

**အစ္စရေးရှိ အကြမ်းဖက်မှုများ ခံရသူများအတွက် အမှတ်တရအထိမ်းအမှတ်** (; ) သည် ၁၈၅၁ ခုနှစ်မှ ယနေ့အထိ လက်ရှိ အစ္စရေးနိုင်ငံနှင့် ယခင် အစ္စရေးပြည်နယ်တို့တွင် အကြမ်းဖက်မှုများ ခံစားခဲ့ရသည့် ဂျူးလူမျိုးများနှင့် ဂျူးမဟုတ်သူများအတွက် အထိမ်းအမှတ်တစ်ခု ဖြစ်သည်။ ဂျေရုဆလင် တွင် တည်ရှိပြီး အဆိုပါ အကြမ်းဖက်မှုများကြောင့် သေဆုံးခဲ့ကြသူများ၏ အမည်များ ပါဝင်သည်။

## ပြတိုက် 

אנדרטת חללי הטרור - הר הרצל 4.jpg
אנדרטת חללי הטרור - הר הרצל 3.jpg
אנדרטת חללי הטרור - הר הרצל 1.jpg
PikiWiki Israel 12294 terror victims memorial in mount herzl.jpg
Victims of Acts of Terror Memorial IMG 1252.JPG

## ပြင်ပလင့်ခ်များ 
* The Monument for Victims of Hostile Acts: Honor Inscribed In Stone .
စူဠလိပ် ရေထဲလွှတ်

**စူဠလိပ် ရေထဲလွှတ်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
စူဠလိပ်ကို သေစေလို၍ ရေထဲသို့ ပစ်ချလိုက်ရာတွင် မသေရုံသာမက အကြိုက်ပင်တွေ့သွားသေးသကဲ့သို့ သူတစ်ယောက်ကို ဒုက္ခရောက်စေလိုသည့် စေတနာဖြင့် ပြုမူလိုက်ရာတွင် ဒုက္ခမရောက်ရုံသာမက သူ့အလိုကျပင် ဖြစ်သွားသည်။ 
အခြားဆိုလိုရင်တစ်ခုမှာ စူဠလိပ်ကို ရေထဲလွှတ်လိုက်သည့်အခါ ပြန်လည်၍ မပေါ်လာတော့သကဲ့သို့ ကိစ္စဖြင့် စေလွှတ်လိုက်ရာတွင် ပြန်ပေါ်မလာတော့ချေ။

 ဗာရာဏသီပြည် ဗြဟ္မဒတ်မင်း၏ သားတော် အိမ်ရှေ့မင်းသားသည် မြို့မှ ထွက်ခွာ၍ ယမုန်နာမြစ်အနီး တောင်ကြားတစ်ခုတွင် ရသေ့ရဟန်းပြုကာ နေထိုင်သည်။ ထိုသို့နေစဉ် နဂါးမတစ်ဦးနှင့် အကြောင်းပါ၍ သားတော်တစ်ပါး သမီးတော်တစ်ပါး ဖွားမြင်သည်။ ခမည်းတော်ဗြဟ္မဒတ်မင်းနတ်ရွာစံသော် ဗာရာဏသီပြည်သို့ ပြန်၍ မင်းပြုလေသည်။ သားတော်သမီးတော်တို့အတွက် ပေါက္ခရဏီ ကန်ကြီးကို တူးစေ၍ ရေသွင်းစေရာ လိပ်ငယ်တစ်ကောင်သည် ရေစီးနှင့် ပါလာလေသည်။ သားတော် သမီးတော်တို့သည် ရေကစားသွားရင်း လိပ်ငယ်ကို မြင်သော် ကြောက်လန့်ကြသဖြင့် ခမည်းတော်က ထိုလိပ်ငယ်အား ဒဏ်ပေးစေရာ အမတ်အချို့က ဆုံထဲထည့်၍ ကျည်ပွေ့ဖြင့် ထောင်းရန်၊ အချို့က အသားကို ချက်စားရန်၊ အချို့က ရှားမီးခဲတွင်ကင်ရန်၊ အချို့ကမီးပြင်းတိုက်၍ ရှို့ရန် အကြံပေးကြ၏။ ရေကို ကြောက်သော အမတ်တစ်ဦးကမူ ယမုန်မာမြစ်ထဲသို့ ပစ်ချရန် အကြံပြုလေသည်။ ထိုအခါ လိပ်ငယ်က ရေထဲသို့ ပစ်မချရန် ဟန်လုပ်၍ ငိုယို တောင်းပန်သည်ကို အကယ်ပင်ထင်မှတ်ကြ၍ ယမုန်နာမြစ်ထဲသို့ ပစ်ချလိုက်ရာ လိပ်ငယ်လည်း မဆိုင်းမတွပင် ရေထဲသို့ ငုပ်လျှိုး ကွယ်ပျောက် သွားတော့သည်။  
 
## မူလရင်းမြစ်
*"တကယ်ခေါ်မှာ ဆိုရင်တော့ **စူဠ**ကို **ရေထဲလွှတ်**သလို နေမှာပေါ့။" [၁၂၉၈] စာအု။ ၂၄၇။

## ကျမ်းကိုး
စိန်ကောင်း ကျောက်ကောင်း ရောင်းဝယ်ရာ ဆေးရိုးသည်က ကန့်လန့်ကန့်လန့်

**စိန်ကောင်း ကျောက်ကောင်း ရောင်းဝယ်ရာ ဆေးရိုးသည်က ကန့်လန့်ကန့်လန့်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
စိန်ကောင်းကျောက်ကောင်း အရောင်းအဝယ်စကားပြောဆိုရာတွင် ဆေးရိုးသည်က ကြားမှ ဝင်ဝင်ပြီး သူ့ဆေးရိုးကောင်းကြောင်း ပြောဆိုသကဲ့သို့ အရေးပါသောစကား ပြောဆိုကြရာတွင် မသိနားမလည်သူက မဆိုင်သော စကားကို ကြားက ဝင်ရောက်ပြောဆိုသည်။
 
## မူလရင်းမြစ်
*"**စိန်ကောင်း ကျောက်ကောင်း ရောင်းရာမှာ ဆေးရိုးသည် ကန့်လန့်** ဆိုသလို ငါတို့ အဓိပတိကြီးတွေ မကြံနိုင် ... ရတဲ့အထဲမှာ ဘာမဟုတ်တဲ့ ပုရွက်ဆိတ်က ဟဝါကျယ်ချင် လိုက်ပါဘိတော့တယ်။" [၁၃၁၀] ဒီးဒုတ်၊ ၂၂၊ ၂။ ၂၀။

## ကျမ်းကိုး
စစ်ရောက်မှ မြားချွန်

**စစ်ရောက်မှ မြားချွန်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ရန်သူ[စစ်တပ်] ချီတက်ရောက်ရှိလာမှ [မြား]ချွန်သကဲ့သို့ ရင်ဆိုင်ရမည့်အရေးကိစ္စအတွက် ကြိုတင်ပြင်ဆင်ထားခြင်းမရှိဘဲ ပက်ပင်းပါ ကြုံတွေ့လာခါမှ ပြင်ဆင်မှုစတင် ပြုလုပ်သည်။
 
## မူလရင်းမြစ်
*"သူမိုက်တို့ဉာဏ်ပေါက်မှာ၊ **စစ်ရောက်မှ မြားချွန်**၊ မိုးလွန်မှ ထွန်ချငြား၊" [၁၁၈၀] ဥက္ကံ။ ၂၅။

## ဆိုလိုရင်တူညီသောအခြားစကားပုံ
**ကျားလိုက်မှ တုတ်ခုတ်* ဟူ၍လည်း အသုံးရှိသည်။

## ကျမ်းကိုး
စိန်နားကပ်ရောင်ကြောင့် ပါးပြောင်

**စိန်နားကပ်ရောင်ကြောင့် ပါးပြောင်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
စိန်နားကပ်အရောင်ဟပ်မှုကြောင့် ပါးပြောင်ခြင်းဖြစ်သကဲ့သို့ သူတစ်ပါး၏ ဂုဏ်အချိန်အဝါကြောင့် လူလူသူသူ ဖြစ်နေသည်။ 
 
## မူလရင်းမြစ်
*"**စိန်နားကပ်အရောင်နဲ့ ပါးပြောင်**ရဆိုသလိုပဲကွာ၊ ကိုယ်ပိုင်အရောင်အဝါ အခုနှယ်အခါ တစ်ပြားသားမျှ မရှိဖြစ်နေတော့..." [၁၂၁၄-ခန့်] ကိုယ်မှိုင်း။ ၁၅၉။
*"ကိုယ်၌ ဝတ်ဆင်သော အဝတ်အထည်များမှလွဲ၍ ကိုယ်ပိုင်ပစ္စည်းမရှိ၊ **စိန်နားကပ်ရောင်နှင့် ပါးပြောင်** နေကြခြင်းသာ ဖြစ်လေသည်။" [၁၃၃၂] ထနောင်းရိပ်။ ၂၃၂။

## ကျမ်းကိုး
ကယန်းဘာသာစကား

**ပဒေါင်** သို့မဟုတ် **ပဒေါင်ကရင်** သို့မဟုတ် **ကယန်းဘာသာစကား** သည် မြန်မာနိုင်ငံတွင် ပြောဆိုအသုံးပြုကြသော ကရင်ဘာသာစကားတစ်ခု ဖြစ်ပြီး ကယန်းလူမျိုးများက ပြောဆို အသုံးပြုကြသည်။

## ပျံ့နှံ့မှု
*ဖယ်ခုံမြို့နယ်၊ ရှမ်းပြည်နယ် တောင်ပိုင်း
*ကယားပြည်နယ် အနောက်မြောက်ပိုင်း
*သံတောင်မြို့၊ ကရင်ပြည်နယ်
*ပျဉ်းမနားမြို့နယ်၊ နေပြည်တော် ပြည်ထောင်စုနယ်မြေ
**ကယန်းလဝီ စကား*: ကယားပြည်နယ် ဒီမောဆိုးမြို့နယ် အနောက်မြောက်ပိုင်း၊ နှင့် ရှမ်းပြည်နယ် ဖယ်ခုံမြို့နယ် တောင်ပိုင်း
**ကယန်းကငံ စကား*: ကယားပြည်နယ် ဒီမောဆိုးမြို့နယ် အနောက်မြောက်ပိုင်း

## Internal classification
ကယန်းဘာသာစကားကို ကယားပြည်နယ်၊ ရှမ်းပြည်နယ်တောင်ပိုင်းနှင့် ကရင်ပြည်နယ် မြောက်ပိုင်းတို့တွင် ပြောဆို အသုံးပြုကြသည်။ Shintani (၂၀၁၆) အရ မျိုးကွဲ လေးခု ရှိပြီး ယင်းတို့မှာ
***ကငံ** ("lowland dwellers")
***ကာကောင်း** ("highland dwellers")
***လဝီ** ("South")
***လထာ** ("North") တို့ ဖြစ်ကြသည်။

**ကငံ** သည် ကယန်းဘာသာစကား တစ်ခုဖြစ်ပြီး ကာကောင်း အုပ်စုခွဲတွင် ပါဝင်သည်။ ယင်းကို ကျေးရွာတစ်ရွာတည်းတွင်သာ ပြောဆို အသုံးပြုကြသည်။

**ဖယ်ခုံကယန်း** ကို Manson (၂၀၁၀) တွင် မှတ်တမ်းတင်ထားသည်။ **ဒီမောဆိုးကယန်း** သည် ကယားပြည်နယ်၊ ဒီမောဆိုးမြို့နယ်ရှိ ဝါဘန်းပလို့ကျေးရွာတွင် ပြောဆိုကြသည့် ကယန်းနှင့် ဆင်တူသော မူကွဲတစ်ခုဖြစ်ကြောင်း Lew (၂၀၁၈) တွင် ဖော်ပြထားသည်။

*Ethnologue* တွင် ပဒေါင် (ကယန်း) ဒေသိယစကားများကို အောက်ပါအတိုင်း စာရင်းပြုစုထားသည်။
*Standard Pekon (prestige dialect)
*Kayan Lahwi
*Kayan Kangan (Yeinbaw, Yinbaw)

## ကိုးကား
စိန္တေသိကိုမှ မကြံနိုင်ခင် ပုစ္ဆေသိ မေးပြန်သည်

**စိန္တေသိကိုမှ မကြံနိုင်ခင် ပုစ္ဆေသိ မေးပြန်သည်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ပထမပုစ္ဆာကို ဖြေဆိုရန် မစဉ်းစားရသေးခင် နောက်ထပ်တစ်ဖန် မေးပြန်သည် ဆိုသကဲ့သို့ တစ်စုံတစ်ခုကို ပြီးပြတ်အောင် မလုပ်ရသေးခင် အခြားတစ်ခု ပေါ်လာပြန်သည်။

 ရှေးအခါက ရွာတစ်ရွာတွင် တောင်ကျောင်း၊ မြောက်ကျောင်းဟူ၍ ကျောင်းနှစ်ကျောင်းရှိရာ တောင်ကျောင်းသူတော်က မြောက်ကျောင်းဖိုးသူတော် ထံသွား၍ စကားပုစ္ဆာ ပြဿနာပြုလုပ်၍ ပုစ္ဆာအမေးထုတ်သည်မှာ “အသင် မြောက်ကျောင်းဖိုးသူတော်၊ စိန္တေသိဟူသော ပါဠိကို သင် သိလျှင် အနက်ပြန်စမ်းပါ” ဟု ဆိုသတတ်။ ထိုအခါ မြောက်ကျောင်းဖိုးသူတော်က ထိုပါဠိကို အနက်မပြန်နိုင်သဖြင့် ကြံမှိုင်စဉ်းစားနေဆဲအခါ တောင်ကျောင်းဖိုးသူတော်က“မြောက်ကျောင်းဖိုးသူတော်၊ အနက်ပေးနိုင်လျှင်ပေးပါ၊ ပုစ္ဆိဟူသော ပါဠိကလေးမေးစရာရှိပါသေးသည်၊ နှေးလှပါကလား”ဟု ဆိုလျှင် မြောက်ကျောင်းဖိုးသူတော်က တစ်ခုမပြီးသေးခင် တစ်ခုထပ်၍ မေးရမည်လောဟု စိတ်ဆိုးသော အားဖြင့် “စိန္တေသိ ကြံတုန်းရှိသေး၊ ပုစ္ဆိမေးပြန်ပြီ”ဟု ဆိုသတတ်။ ထိုအခါ တောင်ကျောင်းဖိုးသူတော်က “မြောက်ကျောင်းဖိုးသူတော်သည် ငါ၏ ပုစ္ဆာ ပြဿနာကို ကောင်းစွာဖြေစွမ်းနိုင်ပါသည်”ဟု ချီးမွမ်း၍ မိမိကျောင်းသို့ ပြန်သွားသတတ်။
 

## မူလရင်းမြစ်
*"သွားချေးထူရာတွင် ပိန်းဥစားပြန်သည်ဆိုသကဲ့သို့လည်ကောင်း၊ **စိန္တေသိကိုမှ မကြံနိုင်ခင်က ပုစ္ဆေသိ မေးပြန်သည်** ဆိုသကဲ့သို့လည်းကောင်း" [၁၁၅၂-ခန့်] ကျည်း။ ၁၄၃။

## ကျမ်းကိုး
ဆရာမပြ နည်းမကျ

**ဆရာမပြ နည်းမကျ** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆရာက လက်ထပ်သင်ကြား မပေးလျှင် လက်ရေးလက်သား နည်းမကျသကဲ့သို့ အတွေ့အကြုံရှိသူ ကျွမ်းကျင်သူက စနစ်တကျ ပြသပေးခြင်း မရှိလျှင် နည်းလမ်းမကျန ဖြစ်သည်။ 

## မူလရင်းမြစ်
*"**ဆရာမပြ နည်းမကျ**တဲ့၊ ငါးပိဖုတ်ကင်တာတောင် ဆရာမပြရင် အခက်သားကလား။" [၁၂၉၃] မဟာဆန်။ ၁၅။

## အခြားအသုံးနှုန်း
**ငါးပိဖုတ်တောင် ဆရာမပြ နည်းမကျ*
**ဆရာမပြ ငါးပိဖုတ်တောင် နည်းမကျ* ဟူ၍လည်း အသုံးရှိသည်။
ဆရာကာပြန် အာခေါင်လှံစူး

**ဆရာကာပြန် အာခေါင်လှံစူး** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဗျိုင်းကို ဆရာအဖြစ် အသိအမှတ် မပြုသော လှံကစားသမားသည် အာခေါင်လှံစူး၍ သေရသကဲ့သို့ ဆရာကို ဖက်ပြိုင် အန်တုသူသည် နောက်ဆုံးတွင် ပျက်စီးရသည်။ 

 ရှေးအခါက ယောက်ျားတစ်ယောက်သည် မြစ်အနီးရှိ ကတွတ်ပေါက်၌ ငါးကို မြှောက်ကစားနေသော ဗျိုင်းကို မြင်တွေ့ရာ အတုယူပြီး သစ်ချွန်များကို ကောင်းကင်သို့ ပစ်မြှောက်၍ မြေသို့ မကျမီ ပါးစပ်ဟခံယူနိုင်အောင် လေ့ကျင့်လေသည်။ ထိုမှတစ်ဆင့် အုတ်ခဲ၊ လှံတံ၊ သန်လျက် စသည်တို့ကို ပစ်မြှောက်ပြီး မြေသို့ မကျမီ ပါးစပ်ဖြင့် ကိုက်နိုင်အောင် လေ့ကျင့်လေသည်။ ထိုသူသည် မိမိ၏ ကျွမ်းကျင်မှုကို တစ်ရွာဝင် တစ်ရွာထွက် ပြသရာ လူအများသဘောကျ၍ ဆုလာဘ်များစွာရ ရှိ‌လေသည်။ ထိုယောက်ျား၏ သတင်းကို ပြည့်ရှင်မင်းကြားသော် မင်းပွဲသဘင် မင်းရင်ပြင်သို့ ဝင်ရောက်ပြသစေသည်။ ထိုသူ၏ အဲ့မခန်းသည့် ပညာစွမ်းကို မင်းကြီးမြင်၍ အသင်၏ ဆရာသည် မည်သူနည်းဟုမေးရာ ထိုသူက ဗျိုင်းထံမှ ရကြောင်း ဝန်မခံလိုဪ သူ့မှာ ဆရာမရှိကြောင်းဖြေကြားလေသည်။ ထို့နောက်တစ်ဖန် လှံကစားပြန်သော် လှံသွားသည် အာခေါင်၌ စူးဝင်ကာ သေဆုံးရလေသည်။  

## မူလရင်းမြစ်
*"**ဆရာကိုပယ်၊ ကိုယ်ဝယ်လှံစူး**၊ အထူးမျက်မှောက်၊ မန္တန်ပျောက်နှင့်၊ အုတ်ကျောက်ခဲပြို၊ မြေခွဲမျို၍၊" [၁၂၆၆] မဃ * ၂၅၅။
*အဲဒါ **ဆရာ**ကို ကာပြန်လို့ **အာခေါင်**ကို လှံစူးတာပဲ။ ဆရာဆိုတာ သင်ဆရာ၊ မြင်ဆရာ၊ ကြားဆရာတဲ့ကွဲ့။ ... ဆရာသုံးပါးစလုဲးရဲ့ ကျေးဇူးကို ဘယ်တော့မှ မမေ့ရဘူး။" [၁၃၁၆] စာဗိမာန်၊ ၃၊ ၃။ ၁၆။

## ကျမ်းကိုး
ဆူးပေါ်ဖက်ကျ ဖက်ပေါက်၊ ဖက်ပေါ်ဆူးကျ ဖက်ပေါက်

**ဆူးပေါ်ဖက်ကျ ဖက်ပေါက်၊ ဖက်ပေါ်ဆူးကျ ဖက်ပေါက်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဖက်ပေါ်ဆူးကျလျှင် ဖက်ပေါက်၍ ဆူးပေါ် ဖက်ကျလျှင်လည်း ဖက်သာပေါက်ရသကဲ့သို့ အားကြီးသူနှင့် အားနည်းသူ ရင်ဆိုင်လျှင် အားနည်းသူသာ နစ်နာရသည်။ 

## မူလရင်းမြစ်
*"**ဆူးကျဖက်ပေါက်၊ ဖက်ပေါက်ဆူးကျ**၊ ဆိုကြသဖွယ်၊ ကိုယ်ဝယ်ချည်းပေ၊ ပြစ်ရောက်ချေ၏၊" [၁၂၆၆] မဃ * ၁၇၆။

## ကျမ်းကိုး
ပေါင်းကူးဆက်ဆံရေး

ပေါင်းကူး ဆက်ဆံရေး (ပြင်ပဆက်ဆံရေး ဟူ၍လည်းသုံးနှုန်း)သည် တဦးချင်း သို့မဟုတ်  (စီးပွားရေးအဖွဲ့အစည်း၊ အစိုးရအေဂျင်စီ သို့မဟုတ် အကျိုးအမြတ်မယူသော အဖွဲ့အစည်း) နှင့် ပြင်ပ (လူထု) အကြားတွင် သတင်းအချက်အလက်များ ဖြန့်ဝေမှုအား စီမံခန့်ခွဲရသည့် အလေ့အထ ဖြစ်သည်။ ပေါင်းကူး ဆက်ဆံရေးတွင်  တစ်ဦးချင်း သို့မဟုတ် အဖွဲ့လိုက်မှ ၎င်းတို့၏ ပရိသတ်များ (ဖောက်သည်၊ စားသုံးသူ၊ ထောက်ခံသူစသည်)အား တိုက်ရိုက်ပေးချေစရာမလိုသော အများ စိတ်ဝင်စားဖွယ်အရာများနှင့် သတင်းအချက်အလက်များဖြင့် သတိထားမိလာအောင် ပြုလုပ်ခြင်းဖြစ်သည်။ ၎င်းသည် ကြော်ငြာမှဈေးကွက်ရှာဖွေရေးဆိုင်ရာ ပေါင်းကူးဆက်ဆံရေး ပုံစံ တစ်ခုအဖြစ် ခွဲခြားထားခြင်း ဖြစ်သည်။ Public relations ပေါင်းကူးဆက်ဆံရေးသည် ကြော်ငြာနှင့် ဈေးကွက်ရှာဖွေရေးထက် ဖောက်သည်များအတွက် အခမဲ့ဖြစ်စေရန် ခြုံငုံ ဖန်တီးထားသော စိတ်ကူးစိတ်သန်း ဖြစ်သည်။ ပေါင်းကူး ဆက်ဆံရေးအတွက် ဥပမာကောင်းတစ်ခုမှာ ဖောက်သည်များအတွက် ဆောင်းပါးဘေးတွင် ကြော်ငြာခပေး၍ ကြော်ငြာခြင်းထက် ဖောက်သည်များ အကြောင်း ဆောင်းပါး ရေးသားခြင်း ဖြစ်သည်။ ပေါင်းကူး ဆက်ဆံရေး၏ ရည်ရွယ်ချက်သည် လူထု၊ ဖောက်သည်ဖြစ်နိုင်ချေရှိသူများ၊ ရင်းနှီးမြှပ်နှံမည့်သူများ၊ တွဲဖက်လုပ်ကိုင်မည့်သူများ၊ ဝန်ထမ်းများ နှင့် အခြားသော ဆက်စပ်ပတ်သက်နေသည့် သူများမှ အဖွဲ့အစည်း ၊ အဖွဲ့အစည်း၏ ခေါင်းဆောင်မှုအပိုင်း၊ ထုတ်ကုန်များ သို့မဟုတ် နိုင်ငံရေးဆိုင်ရာ ဆုံးဖြတ်ချက်များ အပေါ်တွင် အပေါင်းလက္ခဏာဆန်သော သို့မဟုတ် ကောင်းသော အမြင်များ အား ထိန်းသိမ်းရန် အစွမ်းကုန် စွဲဆောင်မှု ပြုလုပ်ခြင်း ဖြစ်သည်။ ပေါင်းကူးဆက်ဆံရေး ကျွမ်းကျင်သူများသည် ပုံမှန်အားဖြင့် PR နှင့် ဈေးကွက်ရှာဖွေရေး လုပ်ငန်း၊ စီးပွားရေး နှင့် ကုမ္ပဏီ၊ အစိုးရ နှင့် ပြည်သူ့ရုံးများ၊ အစိုးရမဟုတ်သော အဖွဲ့အစည်းများ နှင့် အကျိုးအမြတ်မယူသော အ ဖွဲ့စည်းများအတွက် လူထုသတင်းအချက်အလက် ပြန်ကြားရေးအရာရှိများ အဖြစ်လုပ်ကိုင်ကြသည်။ပေါင်းကူး ဆက်ဆံရေးအလုပ်များတွင် ဖောက်သည်ဆိုင်ရာ ညှိနှိုင်းရေးမှူး (account coordinator)၊ ဖောက်သည်ဆိုင်ရာအမှုဆောင် (account executive)၊ဖောက်သည်ဆိုင်ရာ ကြီးကြပ်ရေးမှူး (account supervisor) နှင့် မီဒီယာဆက်ဆံရေး မန်နေဂျာတို့ ပါဝင်သည်။r.

ပေါင်းကူးဆက်ဆံရေး ကျွမ်းကျင်သူများသည် အဖွဲ့အစည်း၏ ပစ်မှတ်ထားရာ ပရိသတ် ၊ မီဒီယာ၊ ဆက်စပ်သက်ဆိုင်နေသော စာနယ်ဇင်းများ နှင့် အခြားသော ဩဇာလွှမ်းမိုးသည့် ခေါင်းဆောင်များ နှင့် ဆက်ဆံရေး ထိန်းသိမ်း ထူထောင်ခြင်းဖြစ်သည်။ အထွေထွေ တာဝန်များတွင် ပေါင်းကူးဆက်ဆံရေး ကန်ပိန်းအား ဒီဇိုင်းရေးဆွဲခြင်း၊ သတင်းထုတ်ပြန်ချက်များ ရေးသားခြင်း နှင့် သတင်းရေးသားခြင်း၊ သတင်းစာရှင်းလင်းခြင်းအတွက် လုပ်ဆောင်ခြင်း၊ကုမ္ပဏီ၏ ပြောရေးဆိုခွင့်ရှိသူများအတွက် အင်တာဗျူးစီစဉ်ပေးခြင်း၊ ကုမ္ပဏီ၏ ခေါင်းဆောင်များအတွက် မိန်းခွန်းရေးပေးခြင်း၊ အဖွဲ့အစည်း၏ ပြောရေးဆိုခွင့်ရှိသူအဖြစ် ပြုမူခြင်း၊ဖောက်သည်များအတွက် သတင်းစာရှင်းလင်းပွဲ ပြင်ဆင်ပေးခြင်း၊ မီဒီယာ အင်တာဗျူးနှင့် ဝက်ဘ်ဆိုက်နှင့် လူမှုကွန်ယက်မီဒီယာအတွက် ရေးသားပေးခြင်း၊ ကုမ္ပဏီ၏ သတင်းကျော်ဇောမှုအတွက် စီမံခန့်ခွဲခြင်း (ပဋိပက္ခဆိုင်ရာ စီမံခန့်ခွဲရေး)၊ အဖွဲ့အစည်းအတွင်း ပေါင်းကူးဆက်ဆံရေးအတွက် စီမံခန့်ခွဲခြင်း၊ ကုန်အမှတ်တံဆိပ် နှင့် ပြပွဲများကဲ့သို့သော မာကတ်တင်း (ဈေးကွက်ရှာဖွေရေး) လုပ်ဆောင်မှုများ ပြုလုပ်ခြင်းတို့ ပါဝင်သည်။  အောင်မြင်သော ပေါင်းကူးဆက်ဆံရေးသမားသည် ကုမ္ပဏီ အကျိုးစီးပွားနှင့် သက်ဆိုင်နေသူတိုင်း၏ စိတ်ဝင်စားမှုနှင့် ဆက်စပ်နေမှုများကို နက်နက်ရှိုင်းရှိုင်း နားလည်သဘောပေါက်ခြင်းဖြစ်သည်။ ပေါင်းကူးဆက်ဆံရေး ကျွမ်းကျင်သူများသည် ပြင်ပဆက်ဆံရေးနှင့် ပတ်သက်၍ အသုံးဝင်မည့် နည်းလမ်းများကို မည်ကဲ့သို့ အကျိုးရှိစွာ အသုံးပြုရမည်ကို သိရှိထားရမည် ဖြစ်သည်။ 

## Notes 
## References
ဆရာမှန် အလံမစိုက်နှင့်

**ဆရာမှန် အလံမစိုက်နှင့်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆရာကောင်းမှန်လျှင် အလံစိုက်ထူ ကြွားဝါရန် မလိုသကဲ့သို့ အရည်အချင်းပြည့်စုံသူမှန်လျှင် မိမိဂုဏ်သတင်းကို ထုတ်ဖော်ကြေညာရန် မလိုပေ။ 

## ကျမ်းကိုး
မြို့ပြမုဆိုး (ကိုရီးယားရုပ်သံဇာတ်လမ်းတွဲ)

**မြို့ပြမုဆိုး**သည် ​တောင်ကိုရီးယားနိုင်ငံတွင် ​၂၀၁၁ခုနှစ် ​မေလ၂၅ရက်​နေ့မှ ဇူလိုင် ၂၈ရက်​နေ့အထိထုတ်လွှင့်ပြသခဲ့​သောဇာတ်လမ်းတွဲဖြစ်သည်။လီမင်ဟိုနှင့် ပတ်မင်​ယောင်းတို့မှ သရုပ်​ဆောင်ထားသည်။ ဂျပန်ကာတွန်း City Hunter ကိုအ​​ခြေခံ၍ရိုက်ကူးထားခြင်းဖြစ်သည်။

## အကျဉ်းချုပ် 
သမ္မတ ဦးစန်းယုလက်ထက်က ရန်ကုန်မြို့တွင်ဖြစ်ပွားခဲ့သည့်အာဇာနည်ကုန်း ဗုံးပေါက်ကွဲမှုမှစတင်ခဲ့သည်။၁၉၈၃ ​အောက်တိုဘာတွင် မြန်မာပြည်သို့ ​တောင်ကိုရီးယားသမ္မတ ​ခေါင်း​ဆောင်​သောသံအဖွဲ့လာ​ရောက်ကြသည်။ထို​တောင်ကိုရီးယားသမ္မတအားလုပ်ကြံရန်​မြောက်ကိုရီးယားမှ လုပ်ကြံသူ၃ဦး​စေလွှတ်ခဲ့သည်။ကံ​ကောင်းစွာပင် သမ္မတမှာ​သေဆုံးသွားခြင်းမရှိ​ပေ။သို့​သော် အဆင့်မြင့်အရာရှိများ​သေဆုံးသွားခဲ့သည်။ထိုအ​ကြောင်းကိုမ​ကျေနပ်၍​​မြောက်ကိုရီးယားထိပ်တန်းအရာရှိများအားလုပ်ကြံရန်တောင်ကိုရီးယား ထိပ်တန်းအရာရှိ ၅ဦးမှာ လျှို့ဝှက်စစ်ဆင်​ရေးတစ်ခုဆင်နွှဲခဲ့ကြသည်။ပြဿနာတစ်ခုမှာ ထိုကိစ္စကို လူသိရှင်ကြားလုပ်ပါက အ​မေရိကန်နှင့် နယူးကလီးယားကာကွယ်​ရေးကိစ္စပြဿနာတက်မည်စိုး၍တိတ်တဆိတ်လုပ်​ဆောင်ခဲ့သည်။ထိုတပ်ဖွဲ့ကို မြန်မာပြည်တွင်လုပ်ကြံမှုမှ လွတ်​မြောက်လာသည့် သမ္မတသက်​တော်​စောင့်၂ဦးဖြစ်​သော လီဂျင်ဖြိုနှင့် ပတ်မူ​ယောင်းမှဦး​ဆောင်သည်။စစ်ဆင်​ရေး​အောင်မြင်​သော်လည်း လီဂျင်ဖြိုတစ်​ယောက်သာအသက်ရှင်ခဲ့သည်။ စစ်ဆင်​ရေးတွင်ပါဝင်​သော လူ၂၁​ယောက်လုံး၏အချက်အလက်များကို​ဖျောက်ခဲ့ကြသည်။လီဂျင်ဖြိုမှာ ပတ်မူ​ယောင်း၏​မွေးစ က​လေးငယ်ကိုခိုးယူ​မွေးစားကာ မြန်မာ၊ထိုင်း၊လာအိုနယ်စပ်ရှိ ​ရွှေတြိဂံ​ဒေသတွင်သွား​ရောက်အ​ခြေချကာ ဒုစရိုက်လုပ်ငန်းများဖြင့်ချမ်းသာလာသည်။က​လေးကိုလည်း လီယွန်းဆန်းဟုအမည်​ပေးကာ ပြုစုပျိုး​ထောင်ခဲ့သည်။အ​မေရိကန်၊မတ်ဆာချူးဆတ်မှMIT နည်းပညာတက္ကသိုလ်မှ ဘွဲ့ရပြီး​နောက် ​တောင်ကိုရီးယားနိုင်ငံ၊အိမ်ပြာ​တော်တွင် အလုပ်ဝင်​ရောက်ကာ လက်တုံ့ပြန်ရန်အစီအစဉ်စတင်ခဲ့သည်။လီမှ ကိုရီးယားသို့သွားမည်သူ၏သားကိုအချစ်ကိုမယုံဘဲ လက်တုံ့ပြန်မည့်အစီအစဉ်ကိုသာအာရုံစိုက်ရန်သင်​ပေးလိုက်သည်။

အိမ်ပြာ​တော်တွင် လီယွန်းဆန်းမှာ သက်​တော်​​စောင့်ကင်နာနာနှင့်​တွေ့ဆုံခဲ့သည်။​နောက်တွင် ရည်ရွယ်ချက်တူ​နေ၍ လက်တုံ့ပြန်မည့်အစီအစဉ်တွင် ကင်နာနာပါ ပါဝင်လာသည်။ထိုမှ တစ်ဆင့်အရာရှိ ၅ဦးကိုတစ်ဦးချင်းသတ်ခဲ့သည်။

​နောက်ဆုံးတွင် လီယွန်းဆန်းမှာ ပတ်မူ​ယောင်း၏သားမဟုတ်ဘဲ လက်ရှိသမ္မတ ချွိုင်အွန်းချန်း၏သားဖြစ်​နေသည်။ချွိုင်မှာ စစ်ဆင်​ရေး​စေလွှတ်သူအရာရှိ ၅​ယောက်တွင်ပါဝင်ခဲ့ကာ သူမှာစစ်ဆင်​ရေးကိုရပ်ခဲ့ချင်​သော်လည်းအခြား၄​ယောက်​​က ဆက်လက်​စေလွှတ်ခဲ့သည်။​နောက်ဆုံးတွင် လီယွန်းဆန်းလုပ်ကြံရမည့်သူမှာ သူ၏ဖခင်ဖြစ်​နေ​လေသည်။

## ရိုက်ကူးခြင်း 
### အဓိက 
* လီမင်ဟို~ လီယွန်းဆန်း၊ပူချိုင်း (ထိုင်းအမည်)

* ပတ်မင်​ယောင်း~ကင်နာနာ 

သမ္မတ သက်​တော်​စောင့်

* လီဂျွန်​ယောက်~ ကင်ယွန်ဂျူ

အရာရှိ၅​ယောက်​သေဆုံး​​သောအမှုကိုစုံစမ်း​နေ​သော စုံစမ်း​ရေးမှူး

* ကင်ဆန်ဂျိုး~လီဂျင်ဖြို

ယခင်ကသမ္မတသက်တော်​စောင့်ဖြစ်ပြီး စစ်ဆင်​ရေးအပြီးလက်တုံ့ပြန်ရန်ကြိုးပမ်းခဲ့သူ

* ကင်ဆန်းဟို~ဘယ်မန်​ဒေါက်

ထိုင်းတွင် လီယွန်းဆန်းမှကယ်တင်ခဲ့ပြီး လီယွန်းဆန်း၏ထမင်းချက်ဖြစ်လာသူ

* ချွန်ဟွန်ဂျင်း~ချွိုင်အွန်းချန်း

မျက်​မှောက်​ခေတ် သမ္မတ၊လီယွန်းဆန်း၏ အ​ဖေအစစ်

## ကိုးကား
ဆေးသမားမထောင်းတာ၊ လူနာမခံချိ

**ဆေးသမားမထောင်းတာ၊ လူနာမခံချိ** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆေးသမားက မဖြစ်စလောက်သာ ဝေဒနာခံရမည်ဟု ယူဆသော ကုထုံးသည် လူနာအဖို့ မခံမရပ်နိုင်အောင် ဝေဒနာခံရသကဲ့သို့ ပြုမူသူအဖို့ မဖြစ်မလောက်ဟု ထင်ရသော အမူသည် အပြုခံရသူအဖို့ မခံမရပ်နိုင်အောင် ဖြစ်ရသည်။ 

## မူလရင်းမြစ်
*"ထင်သလို မြင်သလို ... စခန်းသွားကြမယ်ဆိုရင် **ဆေးသမားမထောင်းတာ၊ လူနာ မခံချိ**ဆိုသလို တိုင်းသူပြည်သားတို့ကို ထိခိုက်ပြီး နစ်နာကုန်မှာလည်း စိုးရိမ်ရပါတယ်။" [၁၂၉၈] ဒီးဒုတ်၊ ၁၅၊ ၃၇။ ၁၁။
*"ထိုကဲ့သို့သော ဥပဒေနှစ်မျိုးကို ကြာရှည် ဆက်လက်ထားလျှင် လူထုကြီးတစ်ရပ်လုံးသည် **ဆေးသမားမထောင်းတာ၊ လူနာမခံချိ** ဆိုသကဲ့သို့ ဖြစ်နေမည် အမှန်ဖြစ်ပေသည်။" [၁၃၀၉] ဗိုလ်ချုပ်မိန့်။ ၈၉။

## ကျမ်းကိုး
ဆဲသည်နှင့် ဆန်ချေးနှင့် အဆမတန်

**ဆဲသည်နှင့် ဆန်ချေးနှင့် အဆမတန်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆန်ချေးယူမိရာတွင် အဆဲခံရခြင်းက ချေးယူသည့်ဆန်နှင့်ပင် အဆမတန်သကဲ့သို့ အကူအညီ တောင်းခံမိရာတွင် အနှိမ်ခံရခြင်းက ရရှိသည့်အကူအညီနှင့် အဆမတန် ဖြစ်သည်။ 

## မူလရင်းမြစ်
*"**ဆဲတာနှင့် ဆန်ချေးနှင့်မျှ အဆမတန်**ဆိုတာကို ကိုယ်က လက်ဆောင်ပြန်ရတာက နှစ်ဆမက၊ ဧည့်သည်တွေအိမ်ကို လာလိုက်တာကလည်း ခဏခဏ။" [၁၂၇၈] တင်မြ၊ ပ။ ၁၆၁။
*"အိုဗျာ-မရွှေပုံ့နှယ် မကျန်းမမာ ဖြစ်နေတဲ့ ကြားထဲ သည်အတွက်တွေ တွေးမပူနေပါနဲ့။ ကျုပ်ကလည်း '''ဆဲတာနဲ့ ဆန်ချေးနဲ့ ချေဖို့ စိတ်မကူးပါဘူး။" [၁၃၁၅] ဤယမုန်။ ၃၀၈။

## ကျမ်းကိုး
ဆင်ကောင်ကြီးတွေ့မှ ဆင်ခြေရာရှာရန်မလို

**ဆင်ကောင်ကြီးတွေ့မှ ဆင်ခြေရာရှာရန်မလို** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆင်ကောင်ကို တွေ့ရပြီးဖြစ်၍ ဆင်ဟုတ်မဟုတ် ခြေရာရှာဖွေကြည့်ရန် မလိုတော့သကဲ့သို့ လက်ဆုပ်လက်ကိုင်တွေ့ထားပြီးဖြစ်၍ ဟုတ်မဟုတ် သဲလွန်စရှာရန် မလိုတော့ပေ။ 

## မူလရင်းမြစ်
*"ထေရာဂါထာအဋ္ဌကထာ၌ တိုက်ရိုက်လာသည်ဖြစ်၍ **ဆင်ကောင်ကိုစင် တွေ့မြင်၍ရှိပါလျက်** ပစာမူ၍ **ဆင်ဆေရာကို** ရှာတော့အံ့နည်း။" [၁၂၁၈] ရာဇသေ။ ၁၇။
*"**ဆင်ကောင်တွေ့**နေမှဖြင့် **ဆင်ခြေရာ** ဘာ**ရှာ**ဖို့လိုသေးသလဲ။ ရှင် သူဖိုးဉာဏ်နဲ့ လိမ်တာညာတာတွေ လုံးလုံးကြီး ပေါ်နေပေါ့ဟာ။" [၁၂၉၁] ဒဂုန်၊ ၁၀၊ ၁၁၀။ ၃၉။

## ကျမ်းကိုး
ဆင်ခေါင်း ခွေးမချီနိုင်

**ဆင်ခေါင်း ခွေးမချီနိုင်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆင်ဦးခေါင်းကို ခွေးသည် ချီလိုသော်လည်း မချီနိုင်သကဲ့သို့ မိမိအားနှင့် မမျှသော ဝန်ကို ရွက်ဆောင်လိုသော်လည်း မရွက်ဆောင်နိုင်ဖြစ်သည်။

## မူလရင်းမြစ်
*"တကယ်လုပ်သောအခါ မင်းသားမှာ တစ်ညတည်းတွင် ငိုချင်းခုနှစ်ပုဒ် ငိုရတော့သည်။ ... **ဆင်ခေါင်း ခွေးမချီနိုင်**သကဲ့သို့ပင်။" [၁၃၃၀] အနုပညာ။ ၁၄၂။

## ကျမ်းကိုး
လက်စွပ်ကွင်း ဂလက်ဆီ

**လက်စွပ်ကွင်း ဂလက်ဆီ** သည် စက်ဝိုင်းကဲ့သို့ ပုံစံရှိသည့် ဂလက်ဆီဖြစ်ပြီး ၁၉၅၀ ခုနှစ်တွင် Art Hoag ဆိုသူမှ ရှာဖွေတွေ့ရှိခဲ့သည့် Hoag's Object သည် နမူနာတစ်ခုပင်ဖြစ်သည်။ ကွင်းထဲတွင် နုပျိုကြီးမားသော ကြယ်ပြာများ တည်ရှိပြီး ယင်းတို့သည် အင်မတန် တောက်ပကြသည်။ အလယ်ဗဟိုတွင် အနည်းငယ်တောက်ပသည့် အရာဝတ္ထုများ တည်ရှိကြသည်။ နက္ခတ္တဗေဒပညာရှင်အချို့က လက်စွပ်ကွင်း ဂလက်ဆီများသည် ဂလက်ဆီကြီးတစ်ခု၏ ဗဟိုအား ဂလက်ဆီငယ်တစ်ခုမှ ဖြတ်ကျော်သွားသောကြောင့် ဖြစ်တည်လာသည်ဟု ယုံကြည်ကြသည်။ ဂလက်ဆီတစ်ခုတွင် များသောအားဖြင့် ဟင်းလင်းပြင်နေရာလွတ်များ တည်ရှိပေရာ ကြယ်တစ်ခုနှင့်တစ်ခု တိုက်မိသည်ဆိုသည်မှာ ရှားပါးလှသည်။

## ပြခန်း

A Cosmic Hit and Run.jpg|Vela ring galaxy, and a bright star known as HD 88170.
One ring to rule them all.jpg|Ring Galaxy - Zw II 28

## ကိုး
ဆင်ချည်သောကြိုး ကြက်ချည်သော် မမြဲ၊ ကြက်ချည်သောကြိုး ဆင်ချည်သော် မခိုင်

**ဆင်ချည်သောကြိုး ကြက်ချည်သော် မမြဲ၊ ကြက်ချည်သောကြိုး ဆင်ချည်သော် မခိုင်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆင်ချည်သော ကြိုးဖြင့် ကြက်ကို ချည်သော် ကျွတ်ရာ၏။ ကြက်ချည်သော ကြိုးဖြင့် ဆင်ကို ချည်သော် ပြတ်ရာ၏။ ထို့အတူ ဝန်နှင့်အား လျော်ကန်ခြင်းမရှိလျှင် လုပ်ငန်းချောမွေ့ အောင်မြင်ခြင်း မရှိနိုင်။ 

 အရှင်မင်းကြီး၊ **ဆင်**ကို **ချည်သော ကြိုး**သည်လည်း ဆင်၏ ခြေတွင် ချည်မှ မြဲချေသည်။ **ကြက်**၏ **ခြေမှာ ချည်**လေ**သော် ကျွတ်**၏။ **ကြက်**ခြေတွင် **ချည်သော ကြိုး**သည်လည်း ကြက်ခြေတွင်ချည်မှ မြဲချေသည်။ **ဆင်ခြေ**မှာ **ချည်သော် ပြတ်**၏။ တစ်ရပ်တစ်ရွာ အခြားအနား ဖြစ်သောကြောင့် ဆွေတော် မျိုးတော်ဖြစ်မှ သာလျှင် ထိုက်လိုက်ရာသည်။ [၁၁၄၃] ဏိပုံ။ ၇၄။ 

## မူလရင်းမြစ်
*"**ဆင်မှာဆင်ကြိုး၊ ကြက်ကြိုးကြက်သာ**၊သင့်တန်စွာ၏၊" [၁၂၆၆] မဃ * ၁၈၄။

## ကျမ်းကိုး
ဆံထုံးထုံး ဆီစိုက်

**ဆံထုံးထုံး ဆီစိုက်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆံထုံးထုံး ကျွမ်းကျင်သူသည် ဆံထုံး ထုံးပေးရာတွင် ခေါင်းလိမ်းဆီပါ စိုက်၍ ထုံးပေးရသကဲ့သို့ အကူအညီပေးရာတွင် လုပ်အားသာမက ပစ္စည်းပါစိုက်၍ လုပ်ကိုင်ပေးရသည်။ 

## မူလရင်းမြစ်
*"ဒေါ်ဟင်္သာမြင့် ကိစ္စကို အစအဆုံး **ဆံထုံးထုံး ဆီစိုက်** ဆောက်ရွက်လိုက်သည်ကို ခေါ်ခင်လေးကြီး အားလုံးသိသည်။" [၁၃၂၈] စုံတောမြိုင်။ ၁၂၉။

## ကျမ်းကိုး
အိုလင်ဒါမြို့

**အိုလင်ဒါမြို့** သည် သမိုင်းဝင်မြို့တော်တစ်ခု ဖြစ်ပြီး ဘရာဇီးနိုင်ငံ ပါနမ်ဘူကိုပြည်နယ် အတွင်း အရှေ့မြောက်ပိုင်း အတ္တလန္တိတ်သမုဒ္ဒရာ၏ ကမ်းရိုးတန်းပေါ်တွင် တည်ရှိသော မြို့တော် ဂရိတ်တား ရဲဆီဖီ အတွင်း တည်ရှိသည်။ လူဦးရေအားဖြင့် ၃၈၉,၄၉၄ ဦးရှိပြီး ၁၆.၀၉၃ စတုရန်းမိုင် (၄၁.၆၈၁ စတုရန်း ကီလိုမီတာ) မျှ ကျယ်ဝန်းသဖြင့် တစ်စတုရန်းကီလိုမီတာတွင် လူ ၉ ဦးမျှ နေထိုင်ကြသည်။ ဘရာဇီးနိုင်ငံတွင် အကောင်းဆုံး ထိန်းသိမ်းထားသော ကိုလိုနီခေတ်မြို့ တစ်မြို့ အဖြစ် ထင်ရှားသည်။ 

အိုလင်ဒါမြို့တွင် ကမ္ဘာလှည့်ခရီးသွားများ စိတ်ဝင်စားသည့် အဓိက အရာ အများအပြား ရှိပြီး ကမ္ဘာ့အမွေအနှစ်နေရာ ဖြစ်သော သမိုင်းဝင် မြို့လယ်ခေါင် နေရာ၊ ဘုရားကျောင်းများ နှင့် အိုလင်ဒါ ကာနီဗယ် တို့ ဖြစ်သည်။ အိုလင်ဒါ ကာနီဗယ် ဆိုသည်မှာ လမ်းမပေါ်တွင် ကျင်းပသော ပါတီပွဲဖြစ်ပြီး ရိုးရာပေါ်တူဂီ ကာနီဗယ်များနှင့် အလားသဏ္ဍန်တူသော်လည်း အာဖရိက လွှမ်းမိုးသည့် အကများ အပိုပါဝင်သည်။ ရီယိုဒီဂျနေးရိုးမြို့ နှင့် ဆလာဗေဒေါ မြို့တို့နှင့် မတူသော အချက်မှာ အိုလင်ဒါရှိ ကာနီဗယ်များတွင် အခမဲ့ ဆင်နွှဲနိုင်ခြင်း ဖြစ်သည်။
ကဘူးလ်မြို့

**ကဘူးလ်မြို့** သည် အာဖဂန်နစ္စတန်နိုင်ငံ ၏ မြို့တော် နှင့် အကြီးဆုံးမြို့ ဖြစ်ပြီး နိုင်ငံ၏ အရှေ့ပိုင်းတွင် တည်ရှိသည်။ ၎င်းသည် စည်ပင်သာယာနယ်နိမိတ် တစ်ခုလည်း ဖြစ်ပြီး မဟာကဘူးလ်ခရိုင်၏ တစိတ်တပိုင်း အဖြစ်တည်ရှိသည်။ ၂၀၁၅ ခုနှစ် ခန့်မှန်းချက် အရ ကဘူးလ်မြို့တွင် လူဦးရေ ၄.၆၃၅ သန်း ရှိပြီး ၎င်းတွင် အဓိကလူမျိုးစု အားလုံး ပါဝင်သည်။မြို့ပြ အလျင်အမြန် ဖွံ့ဖြိုးလာခြင်းကြောင့် ကဘူးလ်သည် ကမ္ဘာပေါ်တွင် ၇၅ ခုမြောက် အကြီးဆုံး မြို့ ဖြစ်လာခဲ့သည်။ 

ကဘူးလ်သည် ဟိန္ဒူကွတ်ရှ် တောင်တန်း၏ ကျဉ်းမြောင်းသော တောင်ကြားအတွင်းတည်ရှိ၍ အမြင့် ၅၈၇၃ ပေ (၁၇၉၀ မီတာ) တွင် တညရှိသဖြင့် ကမ္ဘာပေါ်တွင် အမြင့်မားဆုံး တည်ရှိသော မြို့တော်စာရင်းတွင် ပါဝင်သည်။ မြို့တော်သည် အနည်းဆုံး သက်တမ်း နှစ်ပေါင်း ၃,၅၀၀ မျှ ရှိသည်ဟု ဆိုကြပြီး အာချိမိနစ် အင်ပိုင်ယာခေတ်ကပင် မြို့အကြောင်း ဖော်ပြခြင်းများ ရှိခဲ့သည်။ ၎င်း၏ နေရာသည် တောင်အာရှ နှင့် အလယ်အာရှတို့ ကုန်သွယ်ရာလမ်းကြောင်း၏ မဟာဗျူဟာ ကျသော နေရာတွင် တည်ရှိပြီး ရှေးခေတ် ပိုးသားလမ်းမကြီး ၏ အဓိက နေရာ ဖြစ်သည်။

## ကိုးကား
ကန်ဒါဟာမြို့

**ကန်ဒါဟာမြို့** သည် အာဖဂန်နစ္စတန်နိုင်ငံ၏ ဒုတိယမြောက် အကြီးဆုံး မြို့ဖြစ်ပြီး လူဦးရေအားဖြင့် ၅၅၇,၁၁၈ ဦးရှိသည်။ ဘီစီ ၃၂၉ ခုနှစ်တွင် ထိုမြို့ကို ရှေးခေတ် အာရားကိုးရှားမြို့အနီး တည်ထောင်ခဲ့သော မဟာအလက်ဇန္ဒား ကို အစွဲပြု၍ ယခင်က အလက်ဇန္ဒရီးယား အာရားကိုးရှား ဟု ခေါ်ခဲ့သည်။ နိုင်ငံ၏ တောင်ပိုင်း အာဂန်ဒတ်ဘ်မြစ်ပေါ်တွင် တည်ရှိပြီး အမြင့် ၃,၃၁၀ပေ (၁,၀၁၀ မီတာ) တွင် တည်ရှိသည်။ ကန်ဒါဟာပြည်နယ်၏ မြို့တော် ဖြစ်သည်။

## ကိုးကား
အာကိုရူးညားမြို့

အာကိုရူးညားမြို့သည် စပိန်နိုင်ငံ ဂါလီးရှာကိုယ်ပိုင်အုပ်ချုပ်ခွင့်ရဒေသ အတွင်းရှိ မြို့တော်ဖြစ်ပြီး ကိုယ်ပိုင်အုပ်ချုပ်ခွင့်ရဒေသများ၏ မြို့တော်များတွင် သတ္တမမြောက် အကြီးဆုံးမြို့ ဖြစ်ပြီး စပိန်နိုင်ငံအတွင်း ၁၇ခု မြောက်အကြီးဆုံးမြို့ ဖြစ်သည်။

## ကိုးကား
ဆင်ကျီစားရာ ဆိတ်မခံသာ

**ဆင်ကျီစားရာ ဆိတ်မခံသာ** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆင်က ကျီစားသည့်သဘောဖြင့် ပြုမူသော်လည်း ဆိတ်အဖို့ မခံသာအောင် နာကျင်သကဲ့သို့ အားကြီးသူက ထိခိုက်လိုသည့်သဘောမပါဘဲ ခပ်ပေါ့ပေါ့ ပြုလိုက်သော အမှုသည် အားနည်းသူအဖို့ မခံသာအောင် ဖြစ်ရသည်။ 

## မူလရင်းမြစ်
*"**ဆင်ကျီစားရာ ဆိတ်မခံသာ**ဆိုသလို ဓနရှင်တွေ ပြုမူနှိပ်စက်ပုံက တင်းလွန်းလို့ ဆင်းရဲလှတဲ့အတွက်..." [၁၃၀၁] ဒဂုန်၊ ၁၉၊ ၂၂၃။ ၈၇။

## ကျမ်းကိုး
ဆင်ကန်းတောတိုး

**ဆင်ကန်းတောတိုး** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆင်ကန်းသည် လမ်းမှန်းမသိ၊ တောချုံမှန်းမသိ ဇွတ်တိုး၍ သွားသကဲ့သို့ ဉာဏ်အမြော်အမြင် နည်းပါးသူသည် အမှန်အမှားကို မသိ၊ မိမိ ထင်ရာမြင်ရာ ဇွတ်ပြောဆိုပြုမူသည်။ 

## မူလရင်းမြစ်
*"ကျစ်လျစ်မရှိ၊ အငြိငြိတည့်၊ ဟုတ်လိနိုးနိုး၊ **ဆင်ကန်းတိုး**သို့၊" [၈၈၅] ကိုး * ၂၆။
*"**ဆင်ကန်းတောတိုး** သဘောမျိုးဖြင့် အကျိုးမရှိသော မိုက်ရူးရဲနှင့်..." [၁၃၁၄] ကိုယ်ကျင့်။ ၁၀၆။

## ကျမ်းကိုး
အပီယာမြို့

**အပီယာမြို့** သည် ဆမိုးအားနိုင်ငံ၏ မြို့တော်နှင့် အကြီးဆုံးမြို့ ဖြစ်သည်။ ၁၉၀၀ ခုနှစ်မှ ၁၉၁၉ ခုနှစ် အထိ ဂျာမန်ဆမိုးအား၏ မြို့တော် ဖြစ်ခဲ့သည်။ မြို့တော်သည် ဆမိုးအားနိုင်ငံ၏ ဒုတိယအကြီးဆုံး ကျွန်းဖြစ်သော ယူးပိုလူးကျွန်း၏ မြောက်ဘက်ကမ်းရိုးတန်း အလယ်ပိုင်းတွင် တည်ရှိသည်။ အပီယာသည် ဆမိုးအားနိုင်ငံရှိ တစ်ခုတည်းသော မြို့တော်ဖြစ်ပြီး တွာမားဆားဂါ နိုင်ငံရေးခရိုင် အတွင်း တည်ရှိသည်။

အပီယာ၏ မြို့ပြဒေသတွင် လူဦးရေ ၃၆,၇၃၅ ဦး (၂၀၁၁ လူဦးရေစာရင်းအရ) ရှိပြီး ယေဘုယျအားဖြင့် အပီယာမြို့တော်ဟု ခေါ်လေ့ရှိကြသည်။ အပီယာ မြို့ပြဒေသသည် လက်တဂိုကျေးရွာမှ စက်မှုဇုံဒေသ အသစ်ဖြစ်သော ဗီတလီ အထိ ဖြစ်သည်။

## သမိုင်းကြောင်း
အပီယာသည် မူလကရွာငယ်လေးတစ်ရွာဖြစ်ပြီး ထိုအမည်ကို မြို့တော်အမည်အဖြစ်သုံးစွဲခဲ့သည်။ အပီယာရွာသည် ယနေ့ခေတ် ကြီးမားသော မြို့တော် အတွင်း၍ တည်ရှိခဲ့သည်။ ၎င်းကျေးရွာများစွာသည် မြို့ပြ ဧရိယာထိ ကျယ်ပြန့် ကြီးထွားလာသည်။ ဆမိုးအား၏ အဆိုအရ နိုင်ငံအတွင်းရှိ အခြားအခြေချနေထိုင်မှုများနည်းတူ အပီယာကျေးရွာတွင် ကိုယ်ပိုင် မစ်တိုင်(ခေါင်းဆောင်များ) နှင့်  ဖာအလူပီဂ(ဆွေစဉ်မျိုးဆက်နှင့်ဓလေ့ထုံးတမ်းနှုတ်ခွန်းဆက်စကားများ) ရှိသည်။
ခေတ်သစ်အက်ပီယာမြို့သည် ၁၈၅၀ ပြည့်နှစ်များတွင်တည်ထောင်ခဲ့ပြီး ၁၉၅၉ ခုနှစ်မှ စ၍ ဆာမိုအာနိုင်ငံ၏တရားဝင်မြို့တော်ဖြစ်ခဲ့သည်။
ထိုဆိပ်ကမ်းသည် ၁၈၈၉ ခုနှစ်မတ်လ ၁၅ ရက်တွင်သင်္ဘောခုနစ်စီးဖြင့်ရေတပ်အငြင်းပွားမှုဖြစ်ပွားခဲ့သည်။ ဂျာမနီ၊ ယူအက်စ်နှင့်ဗြိတိန်နိုင်ငံများမှ တိုင်ဖွန်းမုန်တိုင်းတိုက်ခတ်နေသဖြင့် ဆိပ်ကမ်းမှထွက်ခွာရန်ငြင်းဆန်ခဲ့သည်။ ဆိပ်ကမ်းမှထွက်ခွာနိုင်ခဲ့ပြီး တစ်နာရီမိုင်နှုန်းဖြင့် ခရီးသွားနိုင်သည့် ဗြိတိသျှသင်္ဘော Cruiope မှလွဲ၍ သင်္ဘောအားလုံး နစ်မြုပ်ပျက်စီးသွားခဲ့သည် သို့မဟုတ် မုန်တိုင်းဒဏ်ခံခဲ့ရသည်။ အမေရိကန်နှင့် ဂျာမန် နှစ်ရာနီးပါး အသက်ဆုံးရှုံးခဲ့သည်။
## ကိုးကား
အော်လ်ဆန်းမြို့

အော်လ်ဆန်းမြို့သည် နော်ဝေနိုင်ငံ မိုးရ်အော့ဂ်ရွမ်စဒါ ကောင်တီ အတွင်းရှိ မြို့နှင့် စည်ပင်သာယာနယ်နိမိတ်တစ်ခု ဖြစ်သည်။ ၎င်းသည် ဆန်းမိုးခရိုင်၏ တစိတ်တဒေသဖြစ်ပြီး အော်လ်ဆန်းဒေသ၏ ဗဟိုတွင် ရှိသည်။ ပင်လယ်ဆိပ်ကမ်းမြို့ တစ်မြို့ ဖြစ်ပြီး အာ့တ်နိုဗျူး ဗိသုကာပညာ လက်ရာများ စုစည်းနေခြင်းကြောင့် ထင်ရှားသည်။ အော်လ်ဆန်းမြို့သည် အော်လ်ဆန်းစည်ပင်သာယာနယ်နိမိတ်၏ အုပ်ချုပ်ရေးဌာန ဖြစ်ပြီး ဆန်းမိုးခရိုင်၏ အဓိက သင်္ဘောဆိပ်မြို့ ဖြစ်သည်။ 

၃၈ စတုရန်းမိုင်ရှိသော စည်ပင်သာယာဒေသသည် နော်ဝေရှိ စည်ပင်သာယာ နယ်နိမိတ် ၄၂၂ ခုတွင် ၃၈၂ ခုမြောက် အကြီးဆုံး ဖြစ်သည်။ အော်လ်ဆန်းသည် နော်ဝေနိုင်ငံရှိ လူဦးရေ အများဆုံးမြို့များတွင် အဆင့် ၁၇ ရှိပြီး လူဦးရေ အားဖြင့် ၄၇,၁၉၉ ဦး ရှိသည်။ လူဦးရေ သိပ်သည်းမှုအားဖြင့် ၁ စတုရန်းမိုင်လျှင် ၁,၃၁၂ ဦး (၁ စတုရန်းကီလိုမီတာလျှင် ၅၀၆.၆ ဦး) မျှ ရှိပြီး ယခင်ဆယ်စုနှစ် အတွင်းတွင် လူဦးရေ ၁၄% မျှ တိုးတက်လာခဲ့သည်။  ဂရိတ်တား အော်လ်ဆန်း မြို့ပြဒေသတွင် လူဦးရေ ၅၆,၂၂၃ ဦးမျှ ရှိပြီး ၎င်းတွင် အနီးအနားရှိ ဆူလာမြို့ကိုလည်း ထည့်သွင်း ရေတွက်ထားသည်။ 

## မြင်ကွင်းကျယ်
## ကိုးကား
ဆင်ပေါက် ကောက်လှိုင်းခိုး

**ဆင်ပေါက် ကောက်လှိုင်းခိုး** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
အားကြီးသော ဆင်ပေါက် စင်စစ်ဖြစ်ပါလျက် အလွယ်တကူ ရသော ကောက်လှိုင်းကို မဖွယ်မရာ ခိုးယူစားသကဲ့သို့ မိမိအဆင့်နှင့် မလျှော်ညီ၊ အောက်ကျသောအမှုကို မဖွယ်မရာ ပြုသည်။ 

## မူလရင်းမြစ်
*"**ဆင်ပေါက်ကောက်လှိုင်း၊ ခိုး**သောနှိုင်းသို့၊ ရိုင်းစိုင်းရှက်ဖွယ်၊ မတင့်တယ်ခဲ့၊" [၈၅၆] ဘူပေါင်း * ၃၅
*"**ဆင်ပြောင်ကြီး**သား၊ ညောင်ညွန့်စားလျက်၊ လျှာပါးမြိန်နိုး၊ **ကောက်လှိုင်းခိုး**သို့၊" [၉၀၀] ငရဲ * ၇၄
 
## ကျမ်းကိုး
ဆောက်ဖြစ်မှ ကျောင်းဒကာ

**ဆောက်ဖြစ်မှ ကျောင်းဒကာ** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ကျောင်းဆောက် လှူဒါန်းဖြစ်မှသာ ကျောင်းဒကာဖြစ်ရန် ရေရာမည်။ ထို့အတူ လိုအပ်ချက်တစ်စုံတစ်ရာ ပြေလည်မှသာ ဖြစ်မြောက်ရန် သေချာမည်။ 

## မူလရင်းမြစ်
*"နောင်ဖြစ်လာမည့် မျှော်လင့်ချက်တွေဆိုတာမျိုးကတော့ **ဆောက်ဖြစ်မှ ကျောင်းဒကာ** အလုပ်မျိုးတွေမို့ သိပ်အားကိုးလို့ ကောင်းတာမျိုးတွေ မဟုတ်ဘူး။" [၁၃၂၅] တိုင်းပြည်။ ၂၂၆။

## ကျမ်းကိုး
ဆင်ပိန် ကျွဲလောက်

**ဆင်ပိန် ကျွဲလောက်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆင်သည် ကြုံလှီသွားစေကာမူ ကျွဲကိုယ်ထည်လောက် ရှိသေးသကဲ့သို့ ကြွယ်ဝချမ်းသာသူသည် စီးပွားရေးကျဆင်းသွားစေကာမူ သာမန်သူထို့ထက် စီးပွားထုထည်ရှိသေးသည်။ 

## မူလရင်းမြစ်
*"အရင်ကလိုတော့ များစွာ မချမ်းသာဘူး။ သို့သော်လည်း **ဆင်ပိန် ကျွဲလောက်**ဆိုတာလို အတော်အတန်တော့ ရှိသေးတာပါပဲ။" [၁၂၇၈] တင်မြ၊ ပ။ ၁၂။

## အခြားအသုံးနှုန်း
**ဆင်ကြုံ ကျွဲလောက်* ဟူ၍လည်း အသုံးရှိသည်။

## ကျမ်းကိုး
ပုံစံအတည်တကျမရှိ ဂလက်ဆီ

, an example of an irregular galaxy. It is an Irr-I category galaxy about 52 Mly distant.]]

**ပုံစံအတည်တကျမရှိ ဂလက်ဆီ** သည် ခရုပတ်ပုံစံ သို့မဟုတ် ဘဲဥပုံစံ ဂလက်ဆီကဲ့သို့သော ပုံစံ သတ်သတ်မှတ်မှတ်မရှိသည့် ဂလက်ဆီဖြစ်သည်။ ယင်းတို့သည် ဂလက်ဆီအားလုံး၏ ၄ ပုံ ၁ ပုံရှိသည်ဟု မှတ်ယူထားသည်။ အချို့သော ပုံစံအတည်တကျမရှိ ဂလက်ဆီများသည် ယခင်က ခရုပတ်ပုံစံ သို့မဟုတ် ဘဲဥပုံစံ ဂလက်ဆီများ ဖြစ်ခဲ့ကြပြီး ပြင်ပြ ဒြပ်ဆွဲအားကြောင့် နဂိုပုံစံမှ ပျက်စီးသွားခြင်းဖြစ်သည်။ ပုံစံအတည်တကျမရှိ ဂလက်ဆီများတွင် ပေါကြွယ်ဝသော ဓာတ်ငွေ့နှင့် ဖုန်မှုန်များ ပါဝင်နိုင်သည်။ ဤအချက်သည်
ပုံစံအတည်တကျမရှိ ဂလက်ဆီပုများအတွက် မမှန်ကန်ပေ။ ယေဘုယျအားဖြင့် ပုံစံအတည်တကျမရှိ ဂလက်ဆီများသည် သေးငယ်ကြပြီး နဂါးငွေ့တန်းထုထည်၏ ၁၀ ပုံ ၁ ပုံခန့်သာ ရှိကြသည်။ ယင်းတို့၏ အရွယ်အစား သေးငယ်မှုကြောင့် ပိုမိုကြီးမားသော ဂလက်ဆီများဖြင့် ထိတိုက်မိလေ့ရှိသည်။

## ပြခန်း 

File:A frenzy of stars IC 4710.jpg|IC 4710 lies roughly 25 million light-years away in the southern constellation of Pavo.]]
File:Surveying the cosmos.jpg|ESO 486-21 is a spiral galaxy with a somewhat irregular and ill-defined structure.
File:Spotlight on IC 3583.jpg|Irregular galaxy IC 3583 has been found to have a bar of stars running through its center.
File:A lopsided lynx NGC 2337.jpg|NGC 2337 is an irregular galaxy that resides 25 million light-years away in the constellation of Lynx.
File:A distinctly disorganised dwarf.jpg|UGC 4459 is an irregular dwarf galaxy located approximately 11 million light-years away in the constellation of Ursa Major.
File:Meeting the neighbours.jpg|Dwarf irregular galaxy known as PGC 18431.
File:A spattering of blue.jpg|IC 559 is classified as a type Sm galaxy.
File:A cosmic optical illusion.jpg|Irregular dwarf galaxy PGC 16389 covers its neighboring galaxy APMBGC 252+125-117. 

## အခြားကြည့်ရန် 
* ဂလက်ဆီပု
* ဘဲဥပုံစံ ဂလက်ဆီပု

## ကိုးကား
## ပြင်ပလင့်
*
ဆင်ပြောင်ကြီး အမြီးကျမှတစ်

**ဆင်ပြောင်ကြီး အမြီးကျမှတစ်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆင်ပြောင်ကြီး တစ်ကိုယ်လုံး လွတ်လွတ်ကျွတ်ကျွတ် ထွက်နိုင်ပြီး အမြီးကျမှ တစ်သည်ဆိုသကဲ့သို့ လုပ်ငန်းတစ်ခုကို ချောချောမောမော ဆောင်ရွက်လာပြီး နောက်ဆုံးကျမှ အထစ်ထစ်အငေါ့ငေါ့ ဖြစ်ရသည်။ 

ဝေဿဘူဘုရားလက်ထက်က ကုမာရကဿပမည်သော ရဟန်းတစ်ပါးသည် သူဌေးအိမ်မှ ဆွမ်းကျွေးပင့်ဖိတ်သဖြင့် ကြွရောက်ရာ သူဌေးသမီးကိုမြင်၍ တပ်မက်စွဲလမ်းစိတ်ဖြင့် မကျန်းမမာ ဖြစ်လေ၏။ ထိုအခါ သူဌေး၏စည်းစိမ်စောင့်နတ်သည် သူဌေးသမီးရုပ်ဟန်ကိုလည်းကောင်း၊ ရဟန်း၏ ဥယျာဉ်စောင့်နတ်သည် ဆင်၏အသွင် သဏ္ဌာန်ကိုလည်းကောင်း ဖန်ဆင်း၍ သူဌေးသမီးကို ဖမ်းမည့်ဟန်ဖြင့် ဆင်က လိုက်လေသည်။ သူဌေးသမီးလည်း ရဟန်း၏ ကျောင်းပေါ်သို့ တက်ပြေးကာ ရဟန်းအနီးရှိ ကရားသို့ ဝင်ပြေးလေသည်။ ဆင်လည်း ကရားတွင်းသို့ ဝင်လိုက်ရာ သူဌေးသမီးက ကရား၏နှုတ်သီးမှ ထွက်ပြေးလွတ်မြောက်သွားလေသည်။ ဆင်ကား ကရားနှုတ်သီးမှ ကိုယ်ခန္ဓာထွက်လာသော်လည်း အမြီးမှာမူ မထွက်နိုင်ဘဲ တစ်နေလေသည်။ ရဟန်းသည် ထိုအချင်းအရာကို မြင်ပြီး ငြိတွယ်ခြင်းသဘောကို ဆင်ခြင်မိသဖြင့် ရဟန္တာအဖြစ်သို့ ရောက်လေ၏။  

## မူလရင်းမြစ်
*"ပမာပုံမှီး၊ **ဆင်ပြောင်ကြီး၊ အမြီးတွင်မှ၊ မကျပ်**ရပါဘူး။" [၁၂၂၅-ခန့်] ပဒု။ ၉။
*"သတ္တဝါပုံယင်၊ ဤလူရှင်တို့၊ **ဆင်တစ်ကောင်ကြီး၊ အမြီးတွင်တစ်**၊ ဟူတုံလစ်သို့၊" [၁၂၆၆] မဃ * ၁၂၉

## ကျမ်းကိုး
ဆင်ဖြူတော်မှီ ကြံစုပ်

**ဆင်ဖြူတော်မှီ ကြံစုပ်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆင်ဖြူတော်အတွက် ဆက်သသော ကြံကို ဆင်ထိန်းက ကပ်မြှောင်၍ စုပ်သကဲ့သို့ အရှိန်အဝါရှိသူကို မှီ၍ အခွင့်အရေးယူသည်။ 

## မူလရင်းမြစ်
*"သူက သူဌေးသား၊ သူတို့ဆီမှာ ကားတွေကိုပြည့်လို့... အဲဒီက ဘုရားဖူးသွားရင် ကျွန်မတို့လည်း **ဆင်ဖြူတော်မှီ ကြံစုပ်**ရတာပေါ့ရှင်။" [၁၃၃၅] မင်းအောင်။ ၂၀၆။

## ကျမ်းကိုး
ဆင်ဖိုးထက် ချွန်းဖိုးကြီး

**ဆင်ဖိုးထက် ချွန်းဖိုးကြီး** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆင်၏တန်ဖိုးထက် ချွန်း၏တန်ဖိုးက ကြီးသည် ဆိုသကဲ့သို့ ပင်မပစ္စည်းတန်ဖိုးထက် အပိုကိရိယာ တန်ဆာပလာတန်ဖိုးက ပိုကြီးနေသည်။ 

## မူလရင်းမြစ်
*"**ဆင်ဖိုးထက် ချွန်းဖိုးကြီး** ဟူသကဲ့သို့ ပူဇော်သော ဘုရားက တစ်ပဲလေးရွေးသား၊ အနေကဇာတင်တာက တစ်ရာကိုးဆယ်ဆိုသလို အကျယ်အပိုတွေများလျက်..." [၁၂၈၀-ခန့်] ထိလက်စွဲ၊ ဒု။ ၁၁၆။

## ကျမ်းကိုး
ဆင်ဖြူမျက်နှာ ဆင်မည်းမကြည့်ဝံ့

**ဆင်ဖြူမျက်နှာ ဆင်မည်းမကြည့်ဝံ့** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆင်ဖြူတော်ကို ဆင်မည်းက ရင်မဆိုင်ရဲသကဲ့သို့ ဂုဏ်သိက္ခာအရှိန်အဝါ ကြီးမားသူကို ဂုဏ်သိက္ခာချို့တဲ့သူက မျက်နှာချင်း မဆိုင်ဝံ့ချေ။  

## မူလရင်းမြစ်
*"ဦးအောင်မြင်သည် ဗမာအမှုထမ်းများကို ထိသဖြင့် မခံချင်လှသော်လည်း **ဆင်ဖြူမျက်နှာ ဆင်မည်းမကြည့်ဝံ့**သကဲ့သို့ ဆိတ်ငြိမ်၍ နေ၏။" [၁၃၀၂] သူရိယ၊ ၂၂၊ ၁၉။ ၇၃။

## ကျမ်းကိုး
ဆင်မတတ်နိုင်၊ ကြွက်တတ်နိုင်၏

**ဆင်မတတ်နိုင်၊ ကြွက်တတ်နိုင်၏** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆင်သတ္တဝါ မဆောင်ရွက်နိုင်သော ကိစ္စကို ကြွက်သတ္တဝါက ဆောင်ရွက်နိုင်သည်ဆိုသကဲ့သို့ တစ်ခါတစ်ရံ အင်အားကြီးသူ ရာထူးဂုဏ်သိန်ကြီးသူတို့ မဆောင်ရွက်နိုင်သော ကိစ္စကို ထိုအောက်ငယ်သူတို့က စွမ်းဆောင်နိုင်သည်။ 

## မူလရင်းမြစ်
*"ခဲကတ်ရေးရာ။ ရံခါလူတွင်၊ ဖြစ်မြဲအင်ကား၊ **ဆင်မတတ်နိုင်**၊ **ကြွက်တတ်နိုင်၏**၊ လက်ကိုင်စွဲထုံ၊ အရေးပုံဖြင့်၊ မှတ်ယုံတသီး၊ လွန်လေပြီးက၊ ဆင်ကြီးကြွက်ငယ်၊ ဝတ္ထုနှယ်သို့၊ ပြုဖွယ်ကိစ္စ၊ ကိုယ်နှင့်မျှအောင်၊ ဆောင်မှမချွတ်၊ ပြီးကြတတ်ရှင့်၊" [၁၂၆၆] မဃ * ၃၁၈။

## ကျမ်းကိုး
ဆင်လိုက်ရာ ဝါကြီး ဝါငယ်ရွေး

**ဆင်လိုက်ရာ ဝါကြီး ဝါငယ်ရွေး** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆင်လိုက်သဖြင့် အသက်လု၍ ပြေးနေရာတွင် ဝါကြီး ဝါငယ် အစဉ်ကျအောင် ရွေးနေသည် ဆိုသကဲ့သို့ အရေးပေါ်လုပ်ဆောင် ရမည့်အခါတွင် မလိုအပ်သောစီစဉ်မှု ပြုနေသည်။ 

## မူလရင်းမြစ်
*"**ဆင်လိုက်ရာ**တွင်**ဝါကြီး ဝါငယ်ရွေး**မနေသင့်ဟူသော စကားကဲ့သို့ ဖြစ်ရှာလျက်..." [၁၂၈၀-ခန့်] ထိလက်စွဲ၊ ဒု၊ ၈၇။

## ကျမ်းကိုး